Jedan stvarni ''napad na kameru'' / Bljesak.info | BH Internet magazin\nJedan stvarni ''napad na kameru''\nUO Udruženja BH novinari smatra da se predloženim izmjenama Zakona o javnom redu i miru uvode dodatne, represivne mjere nad novinarima iz RS, ali i iz cijele BiH…\nVijesti / Politika | 04. 04. 2019. u 11:02 Fena\nUpravni odbor Udruženja BH novinari upućuje javni zahtjev Vladi Republike Srpske da hitno povuče Nacrt zakona o izmjenama i dopunama Zakona o javnom redu i miru, čijim bi se usvajanjem doveli u pitanje funkcioniranje medija i svakodnevni rad novinara, uključujući i pravo na snimanje i fotografiranje javnih službenika tokom obavljanja profesionalnih zadataka.\nKako je istaknuto u zahtjevu izmjenama Zakona o javnom redu i miru u RS, utvrđenim na sjednici Vlade tog entiteta 28. ožujka 2019., predloženo je da se kaznama od 500 do 1.500 KM ili zatvorom u trajanju od 60 dana sankcionira svaka osoba koja ''neovlaštenim fotografiranjem ili snimanjem ometa javne službenike dok vrše svoju dužnosti''.\nUO Udruženja BH novinari smatra da se predloženim izmjenama Zakona o javnom redu i miru uvode dodatne, represivne mjere nad novinarima iz RS, ali i iz cijele BiH koji obavljaju profesionalne zadatke na teritoriji ovog entiteta, te krše međunarodni standardi slobode izražavanja i slobodnog rada medijskih profesionalaca.\n''Navedenim izmjenama se također krše pravila OSCE, Vijeća Europe i drugih europskih institucija o dozvoljenom snimanju i fotografiranju događaja od javnog značaja, bez prethodnog traženja dozvole od policije ili bilo kojeg drugog javnog organa. Ta pravila propisuju i da se snimljeni materijal ne može oduzimati od novinara, snimatelja i fotoreportera bez odluke nadležnog suda'', ističe UO Udruženja BH novinari.\nČlanovi UO Udruženja BH novinari pozivaju poslanike Narodne skupštine RS da, ukoliko se nacrt izmjena Zakona o javnim redu i miru ipak pojavi u parlamentarnoj proceduri, ne glasuju za Vladin prijedlog i da na taj način onemoguće dodatna ograničenja i pritiske na novinare i sve druge građane.\n''Posljednjih nekoliko mjeseci svjedočili smo nedozvoljenoj upotrebi sile nad novinarima, aktivistima i građanima Banja Luke od policije RS – usvajanjem navedenih izmjena otvorio bi se zakonski prostor za još snažniju represiju i potpuno derogiranje ljudskih prava i sloboda u ovom entitetu. Uz odlučne NE narodnih poslanika u NS RS, BH novinari zahtijevaju i rezolutan odgovor i mjere međunarodnih organizacija u BiH koje mogu zastaviti izmjene Zakona o javnom redu i miru u RS'', navodi Upravni odbor Udruženja/udruge BH novinari u zahtjevu Vladi RS-a.\nDruštvo novinara Vlada RS\nPredsjednik OO SDA Novi Grad fizički napao novinara Žurnala\nBH novinari pisali Tužiteljstvu: Nedopustivo je da vršite pritisak na novinare


U Hagu preminuo ratni zločinac Zdravko Tolimir, bivši general Vojske RS\n/ Plus / U Hagu preminuo ratni zločinac Zdravko Tolimir, bivši general Vojske RS\n09.02.2016. u 10:41\nTolimir je 2012.godine osuđen na doživotan zatvor zbog komandne odgovornosti za srebrenička masovna pogubljenja, kao i ubijanje ključnih ljudi bošnjačke zajednice u Žepi – kao bivši pomoćnik Ratka Mladića za obavještajno–sigurnosne poslove u Glavnom štabu VRS-a\nRatni zločinac i bivši general Vojske Republike Srpske Zdravko Tolimir sinoć je preminuo u Hagu, potvrđeno je za N1 iz Haškog tribunala.\nU aprilu prošle godine Tolimir je u Haškom tribunalu osuđen na doživotni zatvor zbog zločina nad muslimanima iz Srebrenice u ljeto 1995. godine. Tolimir je tokom rata bio pomoćnik za obavještajno-sigurnosne poslove komandanta Vojske Republike Srpske Ratka Mladića.\nTolimir je 2012.godine osuđen na doživotan zatvor zbog komandne odgovornosti za srebrenička masovna pogubljenja, kao i ubijanje ključnih ljudi bošnjačke zajednice u Žepi – kao bivši pomoćnik Ratka Mladića za obavještajno–sigurnosne poslove u Glavnom štabu VRS-a.\n“Presuda Tolimiru je potvrdila osude za genocid, udruživanje radi vršenja genocida, istrebljivanje, ubistvo, progon i nečovječna djela (prisilno premještanje), na osnovu Tolimirovog učešća u ta dva udružena zločinačka poduhvata. Žalbeno vijeće je potvrdilo da je Tolimir aktivno učestvovao i značajno doprinio tim udruženim zločinačkim poduhvatima, koji su rezultirali masovnim pogubljenjima hiljada bosanskih Muslimana iz Srebrenice i prisilnim premještanjem hiljada civila iz te dvije enklave”, saopštili su tada iz Međunarodnog krivičnog suda za bivšu Jugoslaviju (ICTY).


FoNet portal :: Pretraga / tagId=32150 / position=2\nPreporuke za slobodu medija\nReporteri bez granica (RSF), nevladina organizacija usredsređena na zaštitu medijskih sloboda i novinara, zatražila je od izabranih predstavnika na predsedničkim i parlamentarnim izborima u Srbiji da snažno podrže pravo na informisanje.\nPripadnik ISIS kriv\nPorota u Londonu danas je proglasila pripadnika terorističke organizacije Islamske države (ISIS) Ali Harbija Alija krivim za ubistvo poslanika Dejvida Ejmesa i zaveru da napadne druge poslanike, javlja danas Asošijejted pres.\nPredstavnici Nezavisnog udruženja novinara Srbije (NUNS) i Udruženja novinara Srbije (UNS) položili su danas vence i zapalili sveće u Svetogorskoj ulici, na mestu gde je pre 23 godine ubijen urednik i izdavač "Dnevnog telegrafa" i "Evropljanina" Slavko Ćuruvija.\nUdruženje novinara Srbije (UNS) i Nezavisno udruženje novinara Srbije (NUNS) najavili su danas u zajedničkom saopštenju da će u ponedeljak, 11. aprila položiti vence i zapaliti sveće na mestu ubistva Slavka Ćuruvije, urednika i izdavača Dnevnog telegrafa i Evropljanina, uz nadu da će Apelacioni sud potvrditi prvostepenu presudu.\nDoživotna bivšem predsedniku\nBivši predsednik Burkine Faso Blez Kompaore osuđen je u odsustvu na doživotnu kaznu zatvora zbog učešća u ubistvu svog prethodika Tomasa Sankare.\nGutereš duboko potresen\nGeneralni sekretar Ujedinjenih nacija Antonio Gutereš danas je poručio da je "duboko potresen" prizorima mrtvih civila u ukrajinskom gradu Buči i zatražio sprovođenje nezavisne istrage, kako bi se utvrdila odgovornost.


Pozitivan ili ne, izveštaj pokazuje da nema borbe protiv korupcije | Slobodna reč\nPozitivan ili ne, izveštaj pokazuje da nema borbe protiv korupcije\nVladimir Međak; Foto: FoNet\nBEOGRAD – Ovogodišnji Izveštaj o napretku Srbije u evroitnegracijama na prvi pogled deluje pozitivno, ali već na drugi pogled je vrlo kritičan, a jedna od njegovih glavnih tačaka je da nema borbe protiv korupcije, izjavila je danas izvršna direktorka Fondacije Centar za demokratiju Nataša Vučković, koja je zajedno sa Centrom savremene politike i portalom European Western Balkans organizovala “Javno čitanje izveštaja Evropske komisije o Srbiji 2021”.\nKako je ocenila, u izveštaju se može videti napredak u oblasti borbe protiv korupcije ali je on “vrlo mali i gotovo nevidljiv”.\nOsvrćući se na podeljene ocene u javnosti o tome da li je Izveštaj pozitivan za Srbiju ili ne, ona je rekla da se čini da je Evropska komisija htela da ovim Izveštajem da podsticaj Vladi da se zadrži na evropskom kursu u situaciji kada je trenutak proširenja dosta neizvestan.\n“I to jeste pozitivno i mi kao organizacije civilnog društva ne možemo a da ne pozdravimo takav podsticaj, i podržimo otvaranje novih klastera do kraja godine, jer je to u interesu građana” – rekla je Vučkovićeva.\nUpozorila je, sa druge strane, da detaljnije čitanje izveštaja, govori o “vrlo malom i gotovo nevidljivom” napretku u oblasti borbe protiv korupcije, opštoj slabosti institucija, slaboj primeni zakona, kao i o visokim rizicima od korupcije, pa čak i u oblasti ekonomije gde je prepoznat napredak.\nZamenica šefa Delegacije EU u Srbiji Mateja Norčič Štamcar rekla je da Izveštaj govori o tome da Srbija treba da produbi reforme u oblasti nezavisnosti pravosuđa i borbe protiv korupcije i organizovanog kriminala, kao i da će normalizacija odnosa sa Kosovom uticati na brzinu odvijanja pregovora o pridruživanju.\n“Vlada Srbije je dala prioritet reformama u oblasti evrointegracija, i ispunila ranije preuzete obaveze u oblastima oporezivanja i energetike, i zato Evropska komisija podržava otvaranje klastera tri i četiri” – rekla je Štamcar\nPodseća da je to preporuka, ali da će države članice EU doneti konačnu odluku o otvaranju klastera, kao i da je “ključna reč implementacija”.\nJavno čitanje izveštaja EK o napretku Srbije; Foto: FoNet\nSavetnica za pitanja EU integracija Komiteta pravnika za ljudska prava Jovana Spremo ocenila je da Izveštaj dobro opisuje stanje u Srbiji, iako je “jezik izveštaja” nešto blaži nego ranije.\n“Ono što je neizmerno važno i dokaz da verno prikazuje stanju u zemlji jeste da je kritički prikazao napade na pravosuđe od strane visokih funkcionera Vlade i poslanika Skupštine Srbije” – rekla je Spremo.\nPomenula je da u njemu stoji pozitivna ocena za usvajanje Kodeksa ponašanja poslanika, ali i napomena da bez adekvatne primene, Kodeks nema smisla.\n“Kroz ceo izveštaj provlači se to da postoji ‘nepovoljna atmosfera’ za kritičke glasove protiv vlasti’, bilo da je reč o pravosuđu, medijima ili aktivistima”, dodala je Spremo i napomenula da je “jako važno da je to ušlo u Izveštaj”.\nPotpredsednik Evropskog pokreta u Srbiji Vladimir Međak ocenio je, međutim, da se iz Izveštaja vidi da je od 2015. godine samo u šest poglavlja napravljen napredak za jednu stepenicu naviše, i da je to pitanje toga da li Srbija želi da se bavi formom ili suštinom evrointegracija.\n“Forma može da vas dovede do određenog momenta, i mislim da smo na ivici toga dokle forma može da te dovede, ali u jednom trenutku ta suština mora da počen da se vidi, i to lepo piše u Izveštaju – da mora doći do efektivne promene na terenu” – naglasio je Međak.\nUtisak istraživača Beogradskog centra za bezbednosnu politiku Bojana Eleka o Izveštaju je da se sve dešava u senci predstojećih izbora. Prema njegovim rečima, bilo da Srbiju “trenutno zovemo kompetitivnom autokratijom, zarobljenom državom, hibridnim režimom, stabilokratijom”, nalazimo se u trenutku kada evropski medijatori pomažu da se opozicija i vlast dogovore oko uslova za fer i slobodne izbore, što je “minimum standarda za demokratiju”.\n“Mislim da je to veoma jasna poruka da nama ovakvima nije mesto u tom klubu u kome se nalazi EU” – ocenio je Elek.\nPredsednica Upravnog odbora Centra za visoke ekonomske studije Kori Udovički istakla je da, iz ugla ekonomskih kriterijuma za pridruživanje, važe nešto drugačiji uslovi – za razliku od politike ili prava, pšrema njenom mišljenju, u ekonomskoj oblasti je ključni uslov da privreda bude konkurentna toliko da može da izdrži utakmicu sa drugim zemljama članicama, i da tu nema drugih vrednosnih principa.\nIzvršni direktor Centra savremene politike Nemanja Todorović Štiplija zaključio je da je interesantno svrstavanje na dva pola oko toga da li je Izveštaj pozitivan ili “kritički”.\n“Na kraju nas je ona druga strana, koja u Izveštaju vidi samo preporuku za otvaranje dva klastera i koja je dokument proglasila za najbolji do sad, optuživala da ne podržavamo evropski put Srbije. Mislim da upravo mi koji ga kritički čitamo treba da ukažemo na probleme i šta treba da se radi kako bi Srbija postala članica Evropske unije” – poručio je Todorović Štiplija.\nPrethodni članakMediji nerado izveštavaju o siromaštvu\nSledeći članakPredstava posle koje biste nekom izjavili ljubav


Subota, 13. 3. 2004.\nPromene u Savetu ministara Srbije i Crne Gore\nEnglezi ne daju Tadića\nVelika Britanija, koja je preuzela obavezu da nadgleda reformu Vojske Srbije i Crne Gore i pomogne da ona bude u skladu sa normama Partnerstva za mir, uporno lobira da Boris Tadić ostane na mestu ministra vojnog.\nPreko svoje beogradske ambasade Englezi nastoje da utiču na novog premijera Srbije da ne menja ministra koji se pokazao kao pouzdan partner, saznaje Glas.\nNajveći otpori ovoj ideji dolaze iz Demokratske stranke i iz redova njenih partnera koji smatraju da bi time dali podršku i demokratski legitimitet vladi čiji je ugled poljuljan podrškom socijalista.\nU bloku stranaka okupljenom oko Demokratske stranke smatraju da bi ostanak Borisa Tadića u Savetu ministara u mnogome oslabio njihovu opozicionu ulogu. Procenjuje se da bi prihvatanjem britanskih sugestija bili ugroženi mnogo značajniji planovi izgradnje bloka socijaldemokratskih snaga, kakvo se planira skorim udruživanjem Demokratske stranke, Građanskog saveza Srbije, Demokratskog centra i još nekih stranaka bivšeg DOS-a.\nBoris Tadić se još koleba da li da podnese ostavku, kako od njega traže koalicioni partneri, ili da posluša Britance, kojima se najviše spočitava što nisu uspeli da ubede Koštunicu da formira većinsku vladu sa Demokratskom strankom, a sada traže da se poslušaju njihove sugestije o rasporedu ministarskih mesta u Savetu ministara.\nPožarevac: Brojni privatnici zloupotrebljavaju verska obeležja\nU ponedeljak Provera sistema za uzbunjivanje\nFutoška lisica bila zaražena\nNovi Sad: Ukradeno sedam boca s tečnim naftnim gasom\nJoksimović tuži Roberta Čobana\nSrpska i trobojka SCG nisu skraćivane\nKruševac: Festival jela i pića\n"Zastava" na Sajmu oružja


Češke kompanije zainteresovane za ulaganje u Podgoricu – Glavni Grad Podgorica\nČeške kompanije zainteresovane za ulaganje u Podgoricu\n„Glavni grad je spreman da posreduje u povezivanju kompanija sa sjedištem u Podgorici i čeških kompanija, kako bi se uspostavio trajni dijalog u biznisu između ovih zainteresovanih strana. Gradska uprava će uložiti napore da napravi dobru osnovu za njihovu dalju saradnju“, saopštio je Dragutin Đeković, menadžer Glavnog grada, na sastanku sa ambasadorom Češke Republike u Crnoj Gori Karelom Urbanom.\nAmbasador Urban je najavio dolazak u Podgoricu nekoliko čeških kompanija zainteresovanih za saradnju kako sa preduzetnicima, tako i sa gradskom upravom. Nakon što je detaljnije obaviješten o projektima koje Grad planira da realizuje, ambasador Urban je naglasio da postoji i prostor za potipisivanje memoranduma o saradnji, posebno u prioritetnim oblastima za češke privrednike: energetici, ekologiji i saobraćaju.\nMenadžer Đeković je naglasio da je Grad već uspostavio kontakt sa istaknutom českom kompanijom AŽD Praha radi nabavke brojača biciklističkog saobraćaja koji će gradskoj upravi omogućiti prikupljanje podataka neophodnih za dalje kvalitetno planiranje i projektovanje biciklističke infrastrukture. Glavni grad je snažno opredijeljen za stvaranje uslova za održiv ubrani transport, što je jasno demonstrirano izgradnjom primarne mreže biciklističkih koridora radi stvaranja uslova za alternativne vidove saobraćaja, ali i nastavkom izgradnje obilaznice kojom se tranzitni saobraćaj izmješta iz urbanog jezgra Podgorice. Menadžer je, takođe, istakao da bi za Podgoricu kao grad koji je doživio snažnu ekspanziju od velike koristi bilo prihvatanje dobrih evropskih praksi u pogledu unapređenja javnog saobraćaja, a među njima su svakako i saobraćajna rješenja čeških gradova.\nNa sastanku je bilo riječi i o učešću čeških firmi u projektu izgradnje uređaja za prečišćavanje otpadnih voda, kao i uvođenju LED tehnologije u sistem gradske rasvjete.\nEkipe Puteva na terenu Saziv za VIII sjednicu- Rendi i ditës për seancën e VIII


Filmski, literarni i muzički sadržaji u GKC-u – ZoomUe\nFilmski, literarni i muzički sadržaji u GKC-u\nby Ivan Jankovic · 9 маја, 2022\nUŽICE – U okviru nastavka programa „Dani evropskog filma“, koji sprovode zajedno sa Italijanskim institutom za kulturu iz Beograda, u „Gradskom kulturnom centru Užice“ u utorak od 20 časova održaće se projekcija filma „Tajne, tajne“, reditelja Đuzepea Bertolučija.\nFilmski dan biće i sreda, za kada je zakazana projekcija ostvarenja „Ja sam Greta“, reditelja Nejtana Grosmana, sve u okviru projekcija filmova karavana Slobodne zone.\nZa ljubitelje književnosti u petak od 19 časova održaće se promocija romana „Ćerka sunca“, autora Andrije Terzića. Uz autora, učestvovaće književnik Neven Milaković i istoričar Nemanja Dević, kao i gosti iznenađenja.\nMuzički program ove sedmice činiće prvi koncert u Užicu pančevačkog elektro-pop sastava Buč Kesidi, koji je na programu u četvrtak od 20 časova, kao i radionica flamenko gitare, na temu „Odnos između klasične gitare i flamenka“, koja će se održati u subotu od 17 časova. Držaće je profesor gitare Dragan Nikolić, inače član kvinteta Traces of flamenco, koji će od 20:30 održati koncert.\nTags: Gradski kulturni centar Užicekoncertprojekcije\nJedan poginuo, dvoje povređeno\nby Vesna Đurović · Published 26 маја, 2019\nNext story Berači maline iz inostranstva – izuzetak ili pravilo?(VIDEO)\nPrevious story Infekcija kovidom potvrđena kod još 12 osoba


Federalni inspektori otkrili 756 radnika nacrno – RTV BPK\nFederalni inspektori otkrili 756 radnika nacrno\nOd 26. marta do 24. aprila federalni inspektori su izvršili 1.223 inspekcijska nadzora i izdali 857 prekršajnih naloga u iznosu od 1.299.622 KM, saopćeno je iz Federalne uprave za inspekcijske poslove.\nU okviru prvog ciklusa pojačanih inspekcijskih nadzora na teritoriji Federacije BiH u 2018. godini, federalni inspektori su, u navedenom periodu izvršili i 21 kontrolni nadzor. Sačinjena su 1.223 zapisnika, izdato je 857 prekršajnih naloga u ukupnom iznosu od 1.299.622 KM, naplaćen je iznos od ukupno 61.938 KM na ime naknada za vode, šume, ceste i zrak, izrečena je 251 upravna mjera, od kojih se 58 odnosi na mjere privremene zabrane rada.\nOd 353 kontrolisana privredna subjekta u pogledu primjene Zakona o fiskalnim sistemima, konstatovano je da svi subjekti nadzora posjeduju fiskalni uređaj, a 26 subjekata nadzora nisu izdavali fiskalne račune za prodate robe i izvršene usluge.\nU saradnji s kantonalnim upravama za inspekcijske poslove, a prema dostupnim informacijama, u prvom kvartalu 2018. godine zatečeno je 756 radnika nacrno.\nIz Federalne uprave za inspekcijske poslove podsjećaju da je akcenat pojačanih inspekcijskih aktivnosti na borbi protiv sive ekonomije, a inspekcijski nadzori se vrše u oblastima trgovine, turizma, rada, poljoprivrede, zdravstva, urbanizma i ekologije, saobraćaja, šumarstva, voda, verterinarstva, rudarstva, te termo i elektroenergetike. Aktivnosti se vrše putem zajedničkih multidisciplinarnih timova, u saradnji s kantonalnim inspektorima rada.\nFederalna uprava za inspekcijske poslove poziva sve privredne subjekte nadzora u Federaciji BiH da preispitaju svoje poslovanje i blagovremeno ga uvedu u zakonske okvire, a kako ne bi bili predmet represivnih inspekcijskih mjera, odnosno finansijskog sankcionisanja. Također, napominju da će pojačane inspekcijske aktivnosti biti nastavljene u kontinuitetu.


Zlostavljanje dece svakodnevna pojava\nMondo\t03.04.2019 11:33\nSrbija je postala opasno društvo za svoje najmlađe jer mališani su svakodnevno suočeni s velikom količinom nasilja, pokazuju žalbe Zaštitniku građana.\nNasilje nad decom i među njima, u porodici i školi, zatim velike teškoće u primeni inkluzivnog obrazovanja i odgovarajućeg zbrinjavanja dece s autizmom, ali i maloletnički brakovi, veliki su problemi sa kojima se suočava Srbija, predočio je ombudsman Zoran Pašalić Odboru Skupštine Srbije za prava deteta.\nSvakog radnog dana Zaštitniku građana stigne, pišu "Večernje novosti", bar jedan slučaj nekog deteta kome su ugrožena prava, a prošle je godine ombudsman imao 254 prijave vezane za mlađe od 18 godina. A pitanje je koliko toga ni ne dolazi do ombudsmana.\n"Čak četvrtina svih pritužbi se odnosila na nasilje. Poslednji slučaj je zahtevao našu hitnu reakciju u jednoj beogradskoj školi, gde su zabeleženi oblici teškog vršnjačkog zlostavljanja, a slične slučajeve imamo u celoj Srbiji. Deca koja odrastaju posmatrajući nasilje između roditelja, takođe su žrtve i tako ih treba i tretirati", kaže Pašalić.\nDeca pate i od zanemarivanja unutar porodice, a kada se porodice "raspadnu" često im se ugrožava i pravo na održavanje odnosa sa roditeljem s kojim više ne žive.\n"Razgovarao sam sa najmanje stotinu roditelja kojima su poverena deca i koji ne shvataju da njihovi mališani pate jer im se ne omogućuje kontakt s ocem ili majkom", kaže Pašalić.


1. Crvena zvezda 32 66 45\n2. Radnički Niš 32 40 41\n3. Partizan 32 26 30\n4. Čukarički 32 21 30\n5. Mladost 32 12 29\n6. Napredak 32 1 24\n7. Proleter 32 2 22\n8. Vojvodina 32 -8 20\n9. Spartak ŽK 32 -6 23\n10. Mačva 32 -8 20\n11. Voždovac 32 -10 20\n12. Radnik 32 -11 20\n13. OFK Bačka 32 -28 15\n14. Rad 32 -24 14\n15. Dinamo 32 -45 13\n16. Zemun 32 -28 11\nU okviru 32.kola Super lige Srbije, šabačka Mačva u subotu, 20. aprila gostuje u Bačkoj Palanci. Utakmica sa ekipom OFK Bačka počinje u 17 časova. O prvenstvenoj utakmici koja je nedavno odigrana u Bačkoj, dugo se pričalo jer je šabačka Mačva u poslednjih 15 minuta meča bez dva isključena igrača, uspela da sačuva rezultat od 0:1 i sa gostovanja donese sva tri boda u Šabac....\nNa početku odigravanja play-out faze superlgaškog takmičenja, šabačka Mačva je na svom terenu savladala Dinamo iz Vranja 2:0 (1:0) i osvojila važne bodove koji su je udaljili od opasne zone. Golove su postigli Nenad Gavrić u 12. i Đorđe Šušnjar u 83.minutu. Šapčani su dominirali tokom celog meča I u potpunosti kontrolisali utakmicu, a sudeći po stopostotnim šansama, pobeda je...\nMačva u subotu dočekuje Dinamo iz Vranja\nPrvu utakmicu plejaut faze takmičenja šabačka Mačva u okviru 31.kola Super lige Srbije odigraće sa ekipom Dinama iz Vranja. Utakmica se igra u subotu, 13. aprila od 19 časova na stadionu Mačve u Šapcu. Šapčani su preliminarni deo takmičenja završili na 12. mestu superligaške tabele, sa 32 osvojena boda, pa tako odigravanje plejaut...\nDanašnjim mečevima završen je preliminarni deo superligaškog takmičenja. Nakon podele bodova, startovaće završnica takmičenja - plejof i plejaut faza u okviru kojih će klubovi odigrati sedam utakmica. Šapčani su u 30.kolu Super lige Srbije poraženi minimalnim rezultatom na gostovanju ekipi Voždovca. Strelac jedinog pogotka na susretu bio je Marko Jovanović u 08 minutu. Fudbaleri...\nPoslednje kolo preliminarne faze superligaškog takmičenja, šabačka Mačva odigraće u gostima ekipi Voždovca. Utakmica se igra u nedelju, 07.aprila od 17 časova. Dobro izdanje Šapčana u poslednjih nekoliko kola, sa pet utakmica u nizu bez poraza, potom odličan otpor na gostovanju lideru na tabeli Crvenoj zvezdi i poslednji remi sa...\nMačva zaustavila Radnički, remi u Šapcu\nU utakmici 29.kola Super lige Srbije između domaće Mačve i gostujuće ekipe Radničkog, Šapčani su zaustavili Nišlije koji osam meseci nisu zabeležili poraz. Večerašnjim remijem crveno-crni su gostima prekinuli niz od 11 pobeda i pokazali, iako se rezultatski nalaze na trenutnom 12. mestu, da mogu da igraju sa svakom ekipom u ligi i domognu se bodova. Tokom celog izuzetno teškog...\nMačva u sredu dočekuje Radnički iz Niša\nPretposlednje kolo preliminarne faze superligaškog takmičenja, šabačka Mačva odigraće na svom terenu sa ekipom Radničkog iz Niša. Utakmica se igra u sredu, 03. aprila od 18 časova. Kvalitet igre Šapčana prikazan na gostovanju ekipi Crvene zvezde najbolja je pozivnica navijačima da u još jednoj važnoj utakmici pruže...


Ambasador: Crna Gora mora da pređe sa reči na dela ako želi da popravi odnose sa Rusijom - 13.06.2020, Sputnik Srbija\nRusija očekuje konkretne poteze kojima bi vlasti u Podgorici potvrdile načelno opredeljenje za poboljšanje odnosa dveju država, rekao je ambasador Rusije u Crnoj... 13.06.2020, Sputnik Srbija\n08:16 13.06.2020 (Osveženo: 03:58 26.08.2021)\n© Foto : Ambasada Ruske federacije u Crnoj GoriAmbasador Ruske federacija u Crnoj Gori Vladislav Maslenikov\n© Foto : Ambasada Ruske federacije u Crnoj Gori\nRusija očekuje konkretne poteze kojima bi vlasti u Podgorici potvrdile načelno opredeljenje za poboljšanje odnosa dveju država, rekao je ambasador Rusije u Crnoj Gori Vladislav V. Maslenikov\n„Više smo puta čuli poruke na raznim nivoima o tome da su u Podgorici željni poboljšavanja odnosa sa Moskvom. Uvek sudimo po delima, a ne po rečima. Ako Podgorica bude pokazala političku volju, preuzevši konkretne aktivnosti usmerene ka normalizaciji i daljem razvoju odnosa sa Rusijom, onda smo spremni da se krećemo u tom pravcu“, rekao je, između ostalog, ambasador Ruske federacije u intervjuu za podgoričke „Vijesti“.\n9 Septembar 2019, 22:05\nMaslenikov konstatuje da su odnosi dve države pali na nizak nivo „tokom pridruživanja Crne Gore antiruskim sankcijama EU i pristupanja NATO-u uz pratnju rusofobske kampanje u mnogim crnogorskim medijima“.\n„Ako su polazna tačka poslednjih pet, šest godina, onda bih rekao da smo možda nedaleko od najniže tačke. U bilo kom slučaju, građani Rusije i Crne Gore bezuslovno zaslužuju mnogo bolji nivo odnosa. Uz to, kako pokazuje iskustvo mnogih zemalja, uključujući i vaše susede iz regiona, da je moguće biti članica EU i NATO i uz to imati dobre odnose sa Rusijom“, kaže ambasador.\nOn se pita „do čega su dovele crnogorske sankcije Rusiji“.\n„Izgubili ste izlaz na rusko tržište hrane, a da ne pričamo o uticaju vaših restrikcija na rusku privredu. Drugo je pitanje - personalne sankcije. Ako se na „crnim spiskovima“ nalaze pojedini članovi vlade i mnogi poslanici oba doma ruskog parlamenta, onda to, nema sumnje, smeta razvoju bilateralnih odnosa“, kaže Maslenikov.\nDodaje da su se više puta čule poruke na raznim nivoima da su u Podgorici željni poboljšavanja odnosa sa Moskvom.\n„Uvek sudimo po delima, a ne po rečima. Ako Podgorica bude pokazala političku volju, preuzevši konkretne aktivnosti usmerene ka normalizaciji i daljem razvoju odnosa sa Rusijom, onda smo spremni da se krećemo u tom pravcu. Preduslov za to moglo bi biti odricanje antiruske retorike, uključujući i u crnogorskim medijima. Dešava se da jedan crnogorski list ne objavljuje našu reakciju na tekstove, što je, koliko razumemo, kršenje crnogorskog zakonodavstva“, objašnjava ruski ambasador u Podgorici.\nNavodi da isti ti mediji ne reaguju na kritiku Crne Gore od strane SAD, dok se bilo koja kritika od strane Rusije doživljava se kao mešanje u unutrašnja pitanja države-članice NATO-a i države-kandidatkinje za članstvo u EU.\n© POOL / Uđi u foto-galerijuOdnosi dve zemlje pali tokom pridruživanja Crne Gore antiruskim sankcijama i pristupanja NATO-u: Vladimir Putin i Milo Đukanović tokom susreta 2006. godine\nOdnosi dve zemlje pali tokom pridruživanja Crne Gore antiruskim sankcijama i pristupanja NATO-u: Vladimir Putin i Milo Đukanović tokom susreta 2006. godine\n„Ali ni članstvo u NATO-u, niti najistaknutiji status kandidata na članstvo u EU nije imun od kritike. Ako konkretne aktivnosti jedne ili druge zemlje izazivaju kod nas zabrinutost, onda mi kritikujemo - uključujući članice EU i NATO-a. Sposobnost prihvatanja kritike i mogućnost razmatranja, pa čak i osetljivih tema, doprinosi razumevanju među zemljama i jeste karakteristika normalnih, zrelih odnosa“, istakao je Maslenikov.\nAmbasador kaže da „Rusija ne vodi ni hibridni niti bilo koji drugi rat protiv Crne Gore“, kako se često može čuti u crnogorskim medijima, te da je poslednjih godina bilo mnogo optužbi bez razloga.\n„Nama se, bukvalno govoreći rečima ruskog pesnika Josifa Brodskog, zameralo sve, osim lošeg vremena. Očigledno je nastojanje zapadnih zemalja da se nezgodne za njih činjenice, otpišu kao „dezinformacija“. Uz to, dezinformacija o Rusiji u zapadnim medijima „premašuje“, više od polovine informacija su negativnog karaktera. Izaziva žaljenje da crnogorske vlasti onda samo kopiraju takve materijale, često sa zakašnjenjem, kada je ova ili ona „loša“ vest o Rusiji već odigrala svoju ulogu u zapadnoj štampi. Ne može a da se ne istakne da kada napetost malo opada, onda temu „ruskog mešanja“ „brižno“ podmeću SAD - da li se radi o nekim stručnjacima ili našim kolegama-diplomatama“, rekao je ambasador.\n21 Maj 2020, 16:23\nCrna Gora nije otvorila granice prema Rusiji posle epidemije, iako je popularna među ruskim turistima, a Maslenikov navodi da je poseti oko 350.000 ljudi iz Rusije svake godine.\n„To je veoma je ozbiljna brojka za crnogorsku turističku industriju. Čuo sam crnogorske ocene da na godišnjem nivou to donosi Crnoj Gori više od 350 miliona evra prihoda. Što se tiče ove turističke sezone - da počnemo od toga da kada se u Podgorici donosila odluka o tome za koje zemlje treba otvoriti svoje granice, naše granice su bile zatvorene dok su se potencijalni ruski turisti nalazili u samoizolaciji. Pored toga i Vlada Rusije, i naše Ministarstvo inostranih poslova apelovali su da građani ne planiraju putovanja u inostranstvo da bi se izbegli uvozni slučajevi virusa korona. Pre nekoliko dana način ulaska u Rusiju i izlaska iz zemlje je ublažen. Sada Rusi mogu da idu u inostranstvo na posao, studiranje, lečenje i zbrinjavanje rođaka. Nadležnim ruskim organima naloženo je da se analiziruju moguće opcije za vraćanje međunarodnog avijacionog saobraćaja. Po ocenama ruskog Ministarstva saobraćaja o rokovima za povratak međunarodnih letova može se pričati kasnije čim budu poznati preliminarni rezultati poslovanja saobraćajne i turističke industrije po pitanju obezbeđivanja sigurnosti dopremanja građana ka mestima za odmor na području naše zemlje. Polazeći od ovih okolnosti, ja bih se zasad uzdržao od bilo kojih prognoza u domenu turizma, ali situacija se nalazi u stalnoj dinamici“, kaže Maslenikov.\nObjasnio je da nije čuo za ozbiljnije probleme za ruske građane u Crnoj Gori, iako su odnosi dve zemlje loši.\n„Često čujem pozitivne utiske o otvorenom i prijateljskom odnosu. Ali to jeste razumljivo - oni se nalaze u sredini sa običnim građanima, a ne tamo gdje su političari i mediji. A u narodu Crne Gore, na sreću, snažne su tradicije viševekovnog prijateljstva. I to uliva nadu u to da će odgovarajući nivo odnosa među državama ranije ili kasnije biti obnovljen“, primetio je ambasador i dodao da „na kulturnom, duhovnom planu Ruse i Crnogorce mnogo toga ujedinjuje“.\n„I ako pričamo o ruskom uticaju, onda je on upravo u tom domenu - naši filmovi su u bioskopima i na televiziji, u Crnogorskom narodnom pozorištu samo u proteklih pola godine posetio dve predstave po komadima Antona Pavloviča Čehova, ovde se mogu pronaći ruske knjige - kako u prevodu, tako i u originalu. Veliki doprinos našoj kulturnoj saradnji daje Kulturno-informativni centar Moskve, veoma su traženi kursevi ruskog jezika. Upravo ovih dana smo ja i gradonačelnik Ivan Vuković razmatrali nastavak podrške Glavnog grada delatnosti našeg Centra“, zaključio je ambasador Ruske federacije.\nMaslenikov dodaje kako se nada da će Ambasada uručiti crnogorskim veteranima 42 počasne medalje čim bude moguće da se one dostave.\nNavodi i da ruske investicije u Crnoj Gori danas iznose oko 60 miliona evra, te da Rusija zauzima drugo mesto na spisku najvećih investitora u Crnu Goru.


U Kataloniji je u oktobru, u jeku političke krize oko proglašenja nezavisnosti tog španskog regiona, zatvoreno 15.000 radnih mesta, saopštilo je Ministarstvo za zapošljavanje i socijalnu sigurnost, prenosi Beta.\nPolitička nesigurnost u Kataloniji primorala je 1.000 kompanija da presele svoje centrale u druge delove Španije zbog straha da bi, u slučaju nezavisnosti, mogle da ostanu van zajedničkog evropskog tržišta.\nKatalonija prednjači po broju izgubljenih radnih mesta u odnosu na druge španske regione, navodi agencija AP.\nPrema podacima centralne vlade u Madridu, proteklog meseca je 58.000 ljudi u Španiji ostalo bez posla. Španija trenutno ima 3,4 miliona nezaposlenih, što je najniži stepen u proteklih osam godina.


Vesti online / Vesti / Zanimljivosti / Neverovatno otkriće: Pčele shvataju ono što deca ne mogu\nS obzirom da pčele imaju veoma male mozgove, oni dokazuju da su jedne od najpametnijih stvorenja. Naučnici iz Australije i Francuske smatraju da insekti znaju da je nula manja od jedinice, dokazujući da pčele mogu da razumeju "koncept ničega".\nNjihovi mozgovi su veličine susamovog semena, i oni maju manje od jednog miliona neurona poredeći sa 86.000 miliona koje imaju ljudi.\n- Nula je nešto teži koncept za razumevanje i matematička veština koju deca uče po nekoliko godina - ističe profesor Adrijan Dajer, sa RMIT Univerziteta u Melburnu.\nU okviru studije istraživači su obučavali pčele da rangiraju brojčane veličine i da shvate da nula pripada donjem kraju niza brojeva.\nIstraživač Skartlet Hovard privukla je pčele na zid gde su im predstavljena dva znaka. Svaki od njih je imao drugačiji broj crnih simbola, a pčele su trebale da izaberu znak sa najmanjim brojem. Oni su testirali pčele tako što su ih učili da izaberu element sa najmanjim brojem elemenata, kako bi dobili nagradu za šećer.\nNjihov najveći test je došao kada im je data opcija između kartice sa jednim simbolom i one bez simbola. One su uspele da shvate da je nula manja od jedinice uprkos tome što im nikada nisu bile prikazane prazne kartice.\nZANIMLJIVOSTI Pronađena životinja koja je mešavina psa i pauka? (VIDEO)\nZANIMLJIVOSTI Pčele i ose: Između ljubavi i mržnje\nZANIMLJIVOSTI Pauci napravili 300 metara dugačku mrežu (FOTO)\nDačić: Mogerinijeva je ljuta, Priština...


Mandić: Narod Crne Gore ima pravo na pobunu\nU PODGORICI ODRŽANA SJEDNICA OPŠTINSKOG ODBORA NOVE\nPredsjednik NOVE, Andrija Mandić je tom prilikom kazao da je Nova srpska demokratija jedini opozicioni subjekt koji je u poslednjih dvadeset pet godina odbio javni poziv Mila Đukanovića da uđe u njegovu Vladu, dok su drugi ,,na najmanji njegov mig glavačke tamo uskakali, izdajući politička uvjerenja i nacionalnu ideju, a zauzvrat su preko noći uvećavali vlastito imovinsko stanje''.\n02.04.2015. 15:13h Ažurirano: 02.04.2015. 15:13h\nU Podgorici je sinoć održana sjednica opštinskog odbora Nove srpske demokratije – Podgorica u proširenom sastavu, na kojoj su govorili najviši funkcioneri ove partije.\n,,Očekivalo se i od nas da se polakomimo, da postupimo kao i drugi i postanemo savitljivi slično ranijim „partnerima” DPS-a. Taj nitkovluk ima i cijenu jer tamo morate da podržavate političke ciljeve DPS-a, a na prvom mjestu pristupanje Crne Gore NATO savezu, potom da javno iskažete podjednako poštovanje prema Srbiji i lažnoj državi Kosovo, obavezno da pljujete po Rusiji, a svakako da se podrazumijeva negativan odnos prema slavnoj srpskoj prošlosti Crne Gore, kazao je Mandić.\nLider NOVE je naveo da „pošto smo tu ponudu odmah odbili teško onda možemo drugima dozvoliti da nas tretiraju kao političke teletabise, vjerujući da ćemo baš zbog njih odustati od programa zaštite srpskih nacionalnih interesa i srpsko-crnogorskog pomirenja koje smo definisali u Programu Demokratskog fronta od 595 mjera”.\n„Naši partneri su kolege iz DF-a i oni Crnogorci koji ne mrze Srbe. Sa njima želimo da promijenimo Crnu Goru, a to možemo da uradimo dozvoljenim demokratskim sredstvima, uključujući i proteste. Vlast koja krade izbore i zloupotrebljava državne resurse zaslužuje da bude oborena i sa ulice. Narod Crne Gore ima pravo na pobunu kao i svi evropski narodi koje su u određenim vremenima maltretirali i ponižavali razni diktatori. Ko je ulicom došao ulicom treba i da ode“, zaključio je Mandić.\nPredsjednik NOVE se članovima podgoričkog odbora zahvalio što su u velikom broju došli na sjednicu i što podržavaju politiku NOVE.\nNa sjednici OO Nove srpske demokratije u proširenom sastavu govorili su i potpredsjednici NOVE Strahinja Bulajić, Slaven Radunović i Emilo Labudović, predsjednik Izvršnog odbora Milutin Đukanović, predsjednik Političkog savjeta Budimir Aleksić, predsjednik Opštinskog odbora Podgorica Radoš Zečević i potpredsjednik OO Duško Tomašević.\nSjednici je, pored članova opštinskog odbora koji broji 143 člana, prisustvovalo i više stotina članova stranke iz Glavnog grada.\nNova srpska demokratijaNOVAAndrija Mandić


O TELENORU O NAMA DRUŠTVENA ODGOVORNOST TELENOR FONDACIJA VESTI „ZAUSTAVIMO DIGITALNO NASILJE“ – DVODNEVNA OBUKA UČENIKA I NASTAVNIKA\nJun 2013. - U okviru projekta „Zaustavimo digitalno nasilje“, za učenike i nastavnike iz pet srednjih i pet osnovnih škola u Srbiji, 25. i 26. juna održana je dvodnevna obuka znanja i veština neophodnih za prevenciju digitalnog nasilja.\nNa obuci održanoj u okviru projekta koji od oktobra 2012. godine zajednički sprovode Telenor i UNICEF, uz podršku Jedinice za prevenciju nasilja Ministarstva prosvete, nauke i tehnološkog razvoja, predstavljene su konkretne procedure reagovanja u slučajevima digitalnog nasilja i tehničke mere zaštite na internetu, posebno na društvenim mrežama.\nTokom dva dana rada učesnici su dobili više informacija o rizicima kojima su učenici izloženi na internetu, specifičnostima digitalnog nasilja u odnosu na druge oblike nasilja i njegovim najučestalijim oblicima.\nOvo je prva u nizu radionica koje u fokus stavljaju učenike kao nosioce promena i koje imaju za cilj stvaranje vršnjačkih timova koji će u školama promovisati kvalitetne i bezbedne sadržaje na internetu. Inicijativa je potekla iz uverenja da učenici, koji digitalne tehnologije koriste od ranog uzrasta, poseduju dublje razumevanje ovog koncepta u poređenju sa nastavnicima i roditeljima.\nProjekat „Zaustavimo digitalno nasilje“ nastao je kao jedan od sistemskih odgovora na sve veću dostupnost i korišćenje digitalnih tehnologija među decom i adolescentima i povećanim rizicima izloženosti digitalnom nasilju. Cilj projekta je da se među učenicima, nastavnicima i roditeljima poveća svest o novim oblicima nasilja i rizicima koji dolaze sa upotrebom interneta, kao i njihovo upoznavanje sa adekvatnim načinima zaštite i sticanje veština za reagovanje u situacijama kada se nasilje desi.


Predstavnici KK “Bosna” Visoko na sastanku kod Općinske načelnice – Magazin Plus\nHome/Predstavnici KK “Bosna” Visoko na sastanku kod Općinske načelnice\nPredstavnici KK “Bosna” Visoko na sastanku kod Općinske načelnice\nOpćinska načelnica Amra Babić, danas je održala sastanak s predstavnicima KK “Bosna” Visoko povodom organizacije svečanog otvaranja nove kuglane u KSC “Mladost”. Četiri nove i moderne staze postavljene su u sklopu kuglane i u toku su pripreme za svečano otvorenje koje je planirano za subotu, 15. februara.\nPredstavnici KK “Bosna” Visoko, zahvalili su se Općinskoj načelnici na dosadašnjoj podršci, koju je Općina Visoko u proteklom periodu pružala kuglaškom klubu, te također učešćem Općine Visoko u projektu modernizacije kuglane u iznosu od 22.000 KM.\nNa sastanku je zaključeno, da se uređenjem kuglane nastavlja praksa obnove i modernizacije sportskih objekata na prostoru općine Visoko, s ciljem podizanja kvalitete sporta i poticanja mladih na bavljenje istim.\nOpćinska načelnica je predstavnicima kluba čestitala dosadašnje sportske uspjehe i afirmaciju Visokog, kao i uspješno završenu realizaciju ovog veoma značajnog projekta.\nBašić uspješan i u dublu na turniru u Francuskoj


VELUX regionalni arhitektonski konkurs "Bringing light to life" 2018 - Gradjevinarstvo.rs\nPrvi regionalni VELUX arhitektonski konkurs „Bringing light to life” 2018, sa fokusom na projekte sa dnevnom svetlošću kroz krovove, završen je gala ceremonijom na kojoj su proglašeni dobitnici nagrada.\nDodeli nagrada koja se održala u hotelu „Arena di Serdica” u Sofiji, prisustvovalo je preko 120 arhitekata iz Bugarske, Rumunije, Bosne i Hercegovine, Makedonije i Srbije.\nInternacionalni stil u arhitekturi je odavno postao deo dizajna zgrada širom sveta, međutim lokalne tradicije su i dalje prepoznatljive i jasno izražene.\nGlobal Winner - Modelart Arhitekti\nU kategoriji „Porodične kuće” učestvovalo je 27 projekata, koji su se istakli modernističkim i inovativnim idejama, ukombinovanim sa lokalnom tradicijom i stilom. U kompleksnosti konstrukcije projekata, arhitekte su iskoristile više svetla i svežeg vazduha kroz krov, kako bi materijalizovali viziju boljeg životnog okruženja. Pobednik u kategoriji „Porodične kuće” je „Weekend Chalet“, Srbija, arhitekte: Uroš Maksimović i Marina Vasić.\nU kategoriji „Stambene i javne zgrade” učestvovalo je 30 projekata koji su iako različiti po funkciji, na inspirativan način tretirali prirodno osvetljenje prostora. Pobednik u kategoriji „Stambene i javne zgrade” je „Office space for a manufacturing plant“, Bugarska arhitekta: Kristian Aleksandrov.\nGlavna nagrada konkursa otišla je u Novi Sad.\nUkupni pobednik i dobitnik glavne nagrade konkursa je „Rilak’s House“, Srbija , arhitekte: Modelart Arhitekti, Novi Sad.\nSpecijalnu nagradu za projekat iz Srbije dobila je arch. Jovana Milić Simović za projekat „Museum of the memorial Complex on Mountain Cer“.


Najbogatijih 10 odsto zemalja u svetu odgovorne su za čak polovinu emisija ugljenika, saopštila je međunarodna humanitarna grupa "Oksfam".\n"Najsiromašnija polovina svetske populacije, odnosno 3,5 milijardi ljudi, odgovorna je za 10 odsto emisija ugljenika, iako su te zemlje najgore pogođene katastrofalnim olujama, sušama i ostalim vremenskim šokovima povezanim sa klimatskim promenama. Najbogatijih 10 odsto odgovorno je za polovinu svetskih emisija", navodi se u izveštaju "Oksfama".\nIzveštaj je objavljen u vrijeme održavanja konferencije UN u Parizu o klimatskim promenama i ističe se potrebu da se razbije mit da klimatske promene uzrokuju prevashodno zemlje u razvoju.\nU izveštaju se navodi da, iako emisije ugljenika u zemljama u razvoju rastu brže, većina tih emisija rezultat je povećane proizvodnje robe namenjene izvozu u bogatije države.\n"Veliki zagađivači moraju da snose odgovornost za emisije koje izazivaju, bez obzira na to gde se te emisije generišu", navodi se u izveštaju.\nJuče je počela Međunarodna konferencija o promenama klime\n"Pariski samit mora da bude početak izgradnje humanije ekonomije za sve, ne samo za imućne, najbogatije i najveće emitere, već i za najsiromašnije, koji su najmanje odgovorni, a najveće su žrtve klimatskih promena", rekao je šef odeljenja za hranu i klimu pri "Oksfamu" Tom Gor.


Detašmani PKS za rad u Nemačkoj › Made-in-Germany.rs\nDetašmani PKS za rad u Nemačkoj\nPrivredna komora Srbije (PKS) će od 1. oktobra početi da izdaje detašmane srpskim kompanijama koje već imaju ugovorene poslove u Nemačkoj.\nJugoslavija je još 1989. godine potpisala sa Nemačkom Sporazum o upućivanju radnika zaposlenih u domaćim firmama na privremeni rad na osnovu ugovora o izvođenju radova. Ugovor je obnovljen 2001. godine, a omogućava da srpski poslodavci na pojednostavljeni način upućuju zaposlene na rad u Nemačku, jer Srbija nije članica EU.\nNa predstavljanju nove usluge, koju će od oktobra PKS obavljati umesto Ministarstva za rad, zapošljavanje, boračka i socijalna pitanja, predsednik nacionalne asocijacije privrednika Marko Čadež je izvestio da Srbija trenutno koristi oko 80 posto kvota za zapošljavanje u Nemačkoj utvrđenih detašmanom, a da se uglavnom radi o građevinskim radnicima.\n– Na osnovu ovog sporazuma kvota o maksimalnom broju zapošljavanja radnika iz Srbije u Nemačkoj utvrđuje se svake godine, a Nemačka je za 2016. godinu odredila kvotu od 2.770 radnika. Detašmani nisu pojedinačni ugovori i ne radi sae o pojedinačnim zapošljavanjima u Nemačkoj, već je to zapošljavanje radnika iz kompanija koje već imaju potpisane ugovore o radu u toj zemlji. PKS je već formirala radnu grupu za preuzimanje posla izdavanja detašmana od Ministarstva za rad, a ceo posao je urađen u dogovoru sa ministarstvom kako bi se olakšalo privredi – rekao je Čadež, a prenosi agencija „Beta“.\nMinistar za rad, zapošljavanje, boračka i socijalna pitanja Aleksandar Vulin je dodao da Srbija već ima zakon o upućivanju radnika na privremeni rad u inostranstvo i da je prošle godine po tom osnovu na privremeni rad u strane zemlje otišlo 1.140 radnika. Prema njegovim rečima, ove godine je do kraja maja meseca 160 poslodavaca prijavilo više od 4.000 radnika, što pokazuje da su poslodavci prepoznali taj zakon kao dobar.\nU Nemačku za 12 meseci otišlo 912 naših građevinaca\nNovi oglas NSZ za zapošljavanje medicinara u Nemačkoj\n„Spectra“ medicinarima pronalazi posao u Nemačkoj\nOd MiG na 07/06/2016 / AKTUELNO / Ostavite komentar\nKako pomoći deci koja žive od socijale?\nSrpski dobavljači danas u Dortmundu


Novinaru zabranjen ulaz na Bilino polje, jer 'piše nekorektno o Čeliku'\nNovinaru zabranjen ulaz na Bilino polje, jer ‘piše nekorektno o Čeliku’\nNogometaši Čelika danas igraju prijateljski duel protiv ekipe Novog Travnika.\nEkipa SportSport.ba planirala je raditi “uživo”, odnosno tekstualni prenos sa svim zanimljivim detaljima koji se dese. Ipak, 20-tak minuta prije početka meča novinaru Dini Kurbegoviću uskraćen je ulazak na stadion Bilino polje.\n“Izvinite, vi ne možete ući na stadion, jer pišete nekorektno o Čeliku i svakakve laži”, kazao je novinaru Edin Omić, direktor stadiona Bilino polje.\nTako je, radeći za mnogobrojne redakcije nakon 16 godina izvještavanja sa stadiona Bilino polje, odnosno utakmica NK Čelik, Dino Kurbegović danas ostao uskraćen da obavi svoj posao, a ni sam ne zna zbog čega.\n“Ako šta pišem što nije tačno, neka me tuže jer imaju pravo. Ovakav odnos prema meni, a sutra možda i prema nekom drugom novinaru, je dno dna”, izjavio je Kurbegović za naš radio.


21.10.2019 u 20:25\nOtvoreno pozorište „Bora Stanković” – svetionik kulture Vranja\nPosle sedam godina rekonstrukcije, svečano je u Vranju otvoreno pozorište „Bora Stanković”, u prisustvu glumaca, kulturnih poslenika, ljubitelja pozorišta, gradskih zvaničnika i predsednika Srbije Aleksandra Vučića, prenosi Tanjug. Pozorište je sedam godina bilo zatvoreno posle požara koji je 2. jula 2012. godine zahvatio zgradu, a u rekonstrukciju je uloženo oko 370 miliona dinara. Za početak rada u novoj zgradi na repertoaru su opera „Koštana” Narodnog pozorišta u Beogradu, u režiji Juga Radivojevića, kao i „Nečista krv” domaćeg teatra. Otvaranje pozorišta u kojem je prva predstava odigrana 30. januara 1896. godine veliki je dan za Vranje. „Pozorište se posle sedam godina vratilo kući”, rekao je gradonačelnik Vranja Slobodan Milenković. On je rekao da se Vranjanci dobro


DAN ZA SKOK U ISTORIJU Ivana Španović u borbi za svetsko zlato\nNajbolja srpska atletičarka Ivana Španović ove nedelje u Birmingemu učestvuje na dvoranskom šampionatu planete u atletici, a u skoku u dalj pokušaće da se okiti titulom najbolje na planeti, što je jednom uspela - ali kao juniorka 2008. u Bidgošču.\nOd tih juniorskih 6,61 metar u Poljskoj - prošlo je nepunih deset godina, ali i mnogo toga još u Ivaninom životu. Kada je o dvoranskim skokovima reč, počev od 2013. svake godine je popravljala svoj najbolji rezultat. Tadašnjih 6,73 je nadmašila 2014. letom od 6,92, potom se 2014. vinula 6,98, da bi u sezoni 2015/2016 prvi put preskočila sedam metara, i to u Portlandu (7,07). Prošlogodišnjih 7,24 na prvenstvu Evrope u Beogradu ne samo da je bilo dovoljno za kontinentalnu krunu, već je tako ušla u istoriju, jer su bolja ostvarenja od nje imale samo Hajke Dreksler (7,37) i Galina Čistjakova (7,30).\nIvanin najbolji ovogodišnji rezultat bio je skok od 6,93 metara na nedavnom "Serbian open" mitingu u Beogradu, ali nema sumnje da će u Birmingemu biti još bolja, sa željom da osvoji toliko željeno svetsko zlato.\nDva evropska, "dvoranska", već ima - 2015. je trijumfovala u Pragu, a dve godine kasnije na pomenutom šampionatu u našem glavnom gradu. Ima i evropsku titulu na otvorenom, osvojenu 2016. u Amsterdamu, ali i mnogo drugih uspeha: olimpijsku bronzu, dva treća mesta na svetskim prvenstvima na otvorenom, srebro i bronzu na šampionatima sveta u dvorani. Sada je vreme - za iskorak. Skok u istoriju.\nNjena disciplina je ove nedelje, 4. marta, na programu od 16.27 po srednjeevropskom vremenu.


Nova godina, rat kriminalaca traje: Prva likvidacija 1. 1.\nB92\t02.01.2018 17:18\nObračun crnogorskih kriminalnih klanova odavno se prelio na ulice Beograda i drugih gradova u Srbiji, a novi dokaz je likvidacija u prvom danu nove godine.\nKako je rekao direktor policije Vladimir Rebić, ubistvo muškarca na Vračaru 1. januara oko 23h je najverovatnije deo "obračuna kriminalnih grupa".\nRebić je rekao da je državljanin Crne Gore D. B. odranije poznat policiji u obe zemlje.\nRebić je dodao i da jeste činjenica da uprkos manjem broju ubistava u Srbiji (30 odsto) postoji niz događaja povezanih s kriminalnim klanovima i njihovim sukobom.\nTelevizija N1 je odmah posle ubistva objavila da je ubijeni D. B. povezan sa "kavačkim klanom" i da prvi rezultati istrage ukazuju na to da je u pitanju nastavak obračuna crnogorskih kriminalnih klanova.\nU javni diskurs su se reči "Škaljarci" i "Kavači" posebno ugnezdile 2017. godine, a u poslednjih 18 meseci skoro da nije bilo veće vesti u srpskim medijima pod rubrikom Hronika da se bar jedna od te dve reči ne pojavi.\nU pitanju su dva sukobljena klana koja su, kako navode stručnjaci, nastala podelom tzv. "Kotorskog klana" 2014. godine, nakon što je u Valensiji "nestalo" između 200 i 300 kilograma kokaina, vrednosti oko 15 miliona evra.\nPročitajte još: Škaljarci i Kavači - u Beogradu gori sukob dva klana\n"Rat" se rasplamsao početkom 2015. godine, a za početak ozbiljnog sukoba smatra se likvidacija Gorana Radomana na Novom Beogradu 2015. godine, čemu je prethodilo dizanje u vazduh jednog automobila u Podgorici.\n"Radoman je ubijen u noći između četvrtka i petka kod lifta podzemne garaže u Ulici Jurija Gagarina 26a, gde ga je sačekao ubica sa 'heklerom' i u njega ispalio 25 hitaca", objavio je tada "Blic".\nNepune dve godine kasnije, na čelo srpske policije zvanično je došao Vladimir Rebić, koji je u prvom intervjuu od preuzimanja funkcije za "Nedeljnik" rekao da je "crnogorski klan najjači i najopasniji u regionu".\n"Mislim da smo na dobrom putu da rešimo to ubistvo (Aleksandra Stankovića) i raskrinkamo sve te organizovane kriminalne grupe koje deluju na području većih gradova u Srbiji, pre svega u Beogradu i Novom Sadu, gde imamo uvoz kriminala iz nama susednih republika", rekao je Rebić za "Nedeljnik".\nSlične izjave zvaničnika javnost je čula više puta od tada, ali češće nakon neke od likvidacija, nego u brojnim policijskim akcijama.\n"Škaljarci" i "Kavači" su se do 1. januara 2018. spominjali na desetine puta, a u žiži su posebno bili kada je ubijen Aleksandar Stanković, poznat kao Sale Mutavi, jedan od vođa navijača Partizana.\nOn je izrešetan u svom audiju kada je krenuo iz teretane, a dvojica ubica su u njega iz kalašnjikova ispalila 60 metaka.\n"Iako je imao pancir i znao da mu se sprema likvidacija, Stankoviću to nije pomoglo", pisali su mediji.\nIz vrha ministarstva unutrašnjih poslova tada je rečeno da iza ubistva Stankovića stoje crnogorske kriminalne grupe i da će se država obračunati sa njima.\nKako je objavio B92, posle toga mnogi državljani Crne Gore proterani su, a nekima je zabranjen ulazak u Srbiju, dok su se neki sklonili u Novi Sad.\nIpak, dokaza da iza ubistva Stankovića stoje Crnogorci, barem sa sudskim epilogom, nije bilo.\n"Škaljarci" su povezivani sa nizom drugih slučajeva, pa se o pripadnicima tog klana pričalo kada je policija uletela u poznati restoran "Durmitor" i uhapsila deset osoba, zatim kada je "bentli" presekao kolonu predsednika Aleksandra Vučića u septembru, a ponovo nakon nasilja na fudbalskom derbiju.\nSlike isprebijanih huligana su obišle svet, baš kao i informacija da su u pitanju državljani Hrvatske, "koje je neko angažovao da izazovu nerede". Dan kasnije se u "Novostima" pojavila informacija da iza svega stoji izvesni Filip Korać, "vođa škaljarskog klana i naslednik Luke Bojovića".\nMinistar policije Nebojša Stefanović je sredinom oktobra 2016. godine, nakon ubistva Stankovića javno objavio rat mafiji i mafijaškim grupama, a poseban fokus dat je na zapleni narkotika.\nNešto više od 12 meseci kasnije, Stefanović je pred novu godinu rekao da je tokom 2017. zaplenjeno više od četiri tone nаrkotikа, kao i da su smаnjeni stopa kriminаlitetа i povećаn broj policаjаcа.\n"Tim je neumorno radio da bi svаko dete u Srbiji bilo sigurno i da bi svаki grаdjаnin osetio dа Srbijа nаpreduje", naveo je Stefаnović u čestitki.


Kotor-Varoš: Pomoć za socijalno ugrožene porodice\nKotor-Varoš: Pomoć za socijalno ugrožene porodice\tPrintaj E-pošta Autor Nijaz Duzan\tObjavljeno u Medžlisi 15 Mar\n2017 Na području medžlisa IZ Kotor Varoš realizirana je humanitarna akcija prikupljanja i podjele pomoći za socijalno ugrožene porodice u Kotor Varošu.\nAkciju je iniciralo omladinsko udruženje DOST, a podržalo je Medžlis IZ Kotor Varoš, udruženje Ilmijje Kotor Varoš, Udruženje za održivi povratak, suživot i toleranciju u kotorvaroškoj dolini, kao i mladi iz svih kotorvaroških džemata, koji su aktivno učestvovali u prikupljanju pomoći. Akciji se pridružio i Emmaus iz Doboj Istoka koji je donirao deset paketa pomoći. Na poziv za prikupljanje pomoći odazvao se veliki broj ljudi koji su donosili neophodne stvari, a prikupljala se hrana, odjeća, obuća, sanitarne potrepštine itd, a ukupno je prikupljeno 50 paketa pomoći, a svaki od tih paketa bi trebao zadovoljiti mjesečne potrebe jedne porodice. Paketi pomoći su uručeni socijalno potrebnim porodicama iz svih džemata, a najveći broj paketa je podijeljen u džematu Šiprage.\nMektepsko takmičenje u Kotor-Varoši\nNa pragu devete decenije života\nKotor-Varoš: Svečano obilježen mjesec rebiu-l-evvel\nKotor-Varoš: Obilježen Dan državnosti BiH\nMarš mira “Tihi hod za veliku bol“


Od ideje do preduzetništva - Life & Mind Studio\nHome/Vesti/Od ideje do preduzetništva\nProjekat „Globalna škola preduzetništva“.\nImali smo izuzetnu priliku i čast da budemo podrška mladima iz zemalja širom sveta, koji su zajedno sa studentima iz Beograda kroz projekat „Globalna škola preduzetništva“ studentske organizacije AIESEC učili o preduzetnštvu; kako se razvija u Srbiji, kako pokrenuti ideju, istrajati i uspeti.\nStudenti su imali set radionica koje su vodeli ka razvijanju određenih veština neophodnih za preduzetnički biznis: podsticanje kreativnosti, inovativnosti, motivaciji, naprednoj komunikaciji i veštinama javnog nastupa i upravljanju vremenom i stanjem.\nRazmenjujući profesionalna, praktična znanja i iskustva iz HR-a i preduzetničke prakse, treneri razvojnih veština Bojana Šajatović i Tamara Vlahović su na interaktivan način predstavile model programiranja ciljeva, brendiranja, izrade biznis plana i finansijskog modela, timskog rada, važnostima i ulogama koje pojedinac ima u timu, upoznavanje sa tipovima ličnosti i komunikacijskim stilovima, potencijalnim rizicima i održivosti projekta.\nTokom radionica učesnici su imali priliku da prezentuju i lične ciljeve i razvijaju timske ideje. Na kraju smo jednoglasno izabrali pobeničku ideju, za koju smo sigrurni da će se u narednom periodu i realizovati i razvijati kako u Srbiji, tako i u svetu.


april - Ozonpress :: internet portal\nU toku je rekonstrukcija kompletne zgrade Osnovne škole “Ratko Mitrović” u Čačku, a prema najavama nadležnih završetak radova očekuje se sredinom aprila, pre izbora. Radovi su počeli krajem avgusta, a sredstva je obezbedila Kancelarija za upravljanje javnim ulaganjima u iznosu od...\nГрадска библиотека „Владислав Петковић Дис” је и овог априла по традицији организовала бројне сусрете за ученицима основних школа и тако обележила 2. и 23. април, међународне празнике посвећене књизи. Програмом „Библио-колаж за основце” током сусрета у пет основних...\nMinistar privrede Željko Sertić najavio je danas da će 20. aprila početi da se realizuje više programa za podršku startap preduzećima, koji su vredni ukupno 320 miliona dinara. Novac je opredeljen za one koji tek osnuju preduzeće, ali i za podršku preduzetnicima koji su te...\nDo 17. aprila očekuje se toplo i suvo vreme sa srednjom dnevnom temperaturom iznad višegodišnjeg proseka od 14 do 20 stepeni. Jutarnja temperatura biće od 11 do 15, a najviša dnevna od 19 do 23, dok će prvih sedam dana aprila biti i do 28 stepeni. Toplije i promenljivo vreme sa...\nU Srbiji će danas biti malo i umereno oblačno, suvo i malo toplije vreme sa najvišom dnevnom temperaturom od 14 do 19 stepeni, a samo je na severu Vojvodine, uz više oblačnosti, moguća kratkotrajna slaba kiša. Kako je saopštio Republički hidrometeorološki zavod, krajem dana na...


Skinut imunitet poslaniku DPS-a zbog istrage o Zavali\nĐorđe Pinjatić (L) sa advokatom Stevanom Damjanović, 27.12.2010.\nCrnogorski parlament je uskratio imunitet poslaniku demokratske partije socijalista Đorđu Pinjatiću osumnjičenom za zloupotrebu službenog položaja u okviru istrage o nelegalnim radnjama tokom izgradnje hotelskog kompleksa na Zavali u Budvi.\nJedanaestorici budvanskih opštinskih funkcionera i tamošnjih biznismena određen je pritvor od 30 dana, jer kako je iz tužilaštva objašnjeno, već su pokušali da utiču na istragu oko afere Zavala i da bi mogli da utiču na svjedoke i ometaju istragu falsifikovanjem i izmjenom dokaza.\nTužilaštvo je saopštilo da je ovlašćeno da sprovede i finansijsku istragu radi eventualnog predloga sudu za privremeno oduzimanje imovine osumnjičenih.\nSpecijalno tužilaštvo bi moglo tokom ove sedmice da sasluša i potpredsjednika Vlade u ostavci Svetozara Marovića u slučaju Zavala, objavio je list Dan ne precizirajući izvor. Vrhovna državna tužiteljica Ranka Čarapić je izjavila za Pobjedu da hapšenje čelnika lokalne vlasti u Budvi nema nikakve veze sa politikom i da je odluka o hapšenju donesena onda kada je tužilaštvo prikupilo dovoljno dokaza.\nKada je riječ o potencijalnom oduzimanju imovine u sklopu finansijske istrage, podgoričke Vijesti pišu da predsjednik opštine Budva Rajko Kuljača, posjeduje 22 stana i više od 25 hiljada kvadrata zemlje, uglavnom u vlasništvu 1/1, a poslanik demokratske partije socijalista Đorđe Pinjatić kome je parlament skinuo imunitet radi vođenja krivičnog postupka, vlasnik je šest stanova, tri u Budvi a tri u Mainama ukupne površine od oko 700 kvadrata.\nLazović: Budvi je "otkinuta glava"\nGlasanju o skidanju imuniteta Pinjatiću je prethodila rasprava u kojoj je predsjednik opozicionog Pokreta za promjene Nebojša Medojević ocjenio nekorektnim da se jednom poslaniku skida imunitet, a da tužilaštvo ne pokreće postupak protiv, kako je rekao, vrha organizovanog kriminala.\n"Da se čitava borba protiv organizovanog kriminala počne sa kolegom Pinjatićem smatramo da nije pošteno, da nije korektno, da se radi o politički motivisanoj reakciji tužilaštva. Zna se ko je glava organizovanog kriminala u Crnoj Gori. Ako tužilac ima petlje neka podigne optužnicu protiv bivšeg premijera", kazao je Medojević.\nPoslanici DPS-a vjeruju da Pinjatić nije kriv\nAndrija Mandić predsjednik Nove srpske demokratije je, ocjenjujući da je istraga za organizovani kriminal selektivna, rekao da u procesu istrage za organizovani kriminal na meti tužilaštva trebalo da bude kabinet premijera pa tek onda poslanici.\n"Ono što je trebalo da dođe na red su ljudi iz izvršne vlasti a tek onda da dođe na red parlament, odnosno ljudi koji nijesu u izvršnoj vlasti nego su poslanici. Pretpostavljam da će i slijedeća akcija ići u onom pravcu da zaobiđe one najvažnije adrese koje su prepoznate kao nosioci organizovanog kriminala i korupcije u Crnoj Gori. Ovo porodično tužilaštvo je u interesu samo jedne elite i jednog dijela DPS i da se danas vješto koristi u unutar partijskom obračunu", smatra Mandić.\nPredrag Sekulić iz Demokratske partije socijalista je rekao da će glasati za skidanje imuniteta Pinjatiću, jer je i sam Pinjatić to tražio kako bi dokazao nevinost. Sekulić je naglasio da poslanici DPS-a vjeruju da Pinjatić nije kriv.\n"Poslanički klub DPS poštuje volju Đoka Pinjatića i naravno, duguje mu zahvalnost u tom dijelu zato što nam je olakšao posao. Moramo da razumijemo da u Crnoj Gori postoji politička volja za borbu protiv kriminala. Ova politička većina je donijela zakone koji idu u tom pravcu. Govorim o evropskim zakonima koji omogućavaju tu borbu, ali ne mogu a da ne kažem i slijedeći dio: Svako od nas u DPS je duboko ubijeđen da je Đoko Pinjatić nevin i da će to dokazati na sudu", kazao je Sekulić.\nU Budvi su prije nekoliko dana uhapšeni gradonačelnik Rajko Kuljača, potpredsjednik Dragan Marović i još osam osoba osumnjičenih za zloupotrebu službenog položaja i utraju poreza, a vezano za izgranju hotelskog kompleksa na Zavali i postrojenju za desalinizaciju morske vode u Budvi. Sve je počelo kada je skoro 45 hiljada kvadratnih metara zemljišta na rtu Zavala, između Budve i Bečića, 2007. godine je kupila Zavala Invest, zajednička kompanija ruskog Miraxa i Moninvesta, čiji je tada suvlasnik bio sada odlazeći potpredsjednik Vlade Svetozar Marović.\nIstraga tužilaštva je za osnovu uzela krivičnu prijavu Mreže za afirmaciju nevladinog sektora od prije tri godine, kojom su obuhvaćeni Svetozar i Dragan Marović, a koji su zajedno sa partnerima bili osumnjičeni za udruživanje i omogućavanje nelegalne gradnje na Zavali. U vezi Zavale je bilo još mnoštvo prijava, sumnji, optužbi, inspekcijskih intervencija, pa je u jednom trenutku, zbog nepotpune dokumentacije, gradilište bilo i zapečaćeno.


BTC $61.789 +1,20%\nETH $3.828 -1,96%\nBCH $615 -1,38%\nEOS $4,53 -1,00%\nDOGE $0,26 +9,05%\nOrgan finansijske uprave u Velikoj Britaniji (FCA) najavio je osnivanje globalne inicijative za unapređenje saradnje o inovacijama finteha.\nOrgan finansijske uprave u Velikoj Britaniji (FCA) najavio je osnivanje globalne inicijative za unapređenje saradnje o inovacijama finteha – kao što je blokčein - između regulatora i kompanija, prema zvaničnom saopštenju za javnost od 7. avgusta.\nFCA navodi da će novi savez, Globalna finansijska inovaciona mreža (GFIN), raditi u saradnji sa 11 finansijskih uprava i srodnim organizacijama kako bi pomogao finteh firmama lakše da interaguju sa regulatorima iz različitih zemalja.\nPrema saopštenju za medije, GFIN ima za cilj da bude konsultant na temama kao što su rast tehnologije, tehnologija distribuiranog registra i veštačka inteligencija (VI), kao i regulisanje hartija od vrednosti i inicijalne ponude novčića (ICO), između ostalog.\nKristofer Vulard, član odbora FCA i izvršni direktor za strategiju i konkurenciju, izjavio je u saopštenju za medije da će stvaranje GFIN-a pomoći organizacijama da "utiču na inovacije u finansijskim uslugama za potrošače, dok će moći da kontrolišu potencijalnu štetu".\nNovi savez je deo implementacije i razvoja uspešnog napretka FCA-ovog globalnog finteh regulatornog “sandbox-a” koji je pokrenut ranije ove godine.\nIzveštaj iz jula, koji je sprovela Big Innovation Centre, DAG Global i Deep Knowledge Analytics izjavili su da će Velika Britanija postati lider u blokčein tehnologiji i kripto ekonomiji do 2022. godine.


Arhiva - Informacije o održanim sednicama 2007.\nNaslovna » Arhiva » Informacije o održanim sednicama - 2007\nInformacije o održanim sednicama 2007. godine\n30. decembar 2007. godine\n19. sednica Republičke izborne komisije\nRepublička izborna komisija održala je 30. decembra 2007. godine Devetnaestu sednicu, kojoj je predsedavala Sonja Brkić, predsednica Komisije.\nNa ovoj sednici Komisija je donela Rešenje kojim se odbija predlog kandidata Milovana Petrovića za predsednika Republike Srbije, koji je podnela Hrišćanska građanska zajednica "Sloga", jer nisu ispunjeni uslovi za proglašenje kandidata za predsednika Republike propisani Zakonom.\nU obrazloženju Rešenja Republičke izborne komisije se navodi da je prilikom prijema ove kandidature konstatovano da Hrišćanska građanska zajednica "Sloga" nije registrovana kao politička stranka, da ovlašćeni predstavnik predlagača nije priložio pisani sporazum o osnivanju grupe građana, da nije dostavljen spisak birača koji podržavaju kandidaturu , niti 10.000 sudski overenih potpisa birača koji podržavaju kandidaturu.\nU nastavku rada, Komisija je donela Rešenje o određivanju biračkih mesta za glasanje na izborima za predsednika Republike, raspisanih za 20. januar 2008. godine. Prema ovom rešenju, koje će biće objavljeno u "Službenom glasniku", u Republici Srbiji ima ukupno 8.573 biračka mesta, od čega 27 u zavodima i 65 u inostranstvu.\nKomisija je usvojila Predlog saopštenja za javnost, kojim Republička izborna komisija podseća na obavezu štampanih medija i emitera radio televizijskog programa da, u toku predozborne kampanje, poštuju princip ravnopravnosti, nepristrasnosti i objektivnosti u tretiranju različitih političkih subjekata.\nKomisija je razmotrila i usvojila raspored dežurstava članova i zamenika članova Republičke izborne komiisje za period od 3. do 20. januara 2008. godine.\n18. sednica Republičke izborne komisije\nRepublička izborna komisija je na Osamnaestoj sednici održanoj 30. decembra 2007. godine donela Rešenje kojim se odbija kandidatura Hadži Andreja Milića za predsednika Republike, koga je predložila politička stanka Ujedinjeni pokret srpstva.\nRešenjem Republičke izborne komsije odbija se predlog kandidata za predsednika Republike, jer nisu ispunjeni uslovi za proglašenje kandidata za predsednika Republike propisani Zakonom. Uz predlog kandidata za predsednika Republike nisu dostavljeni: potvrda o prebivalištu kandidata za predsednika Republike, spisak birača koji svojim potpisima podržavaju predlog kandidata za predsednika Republike, kao i nijedna sudski overena izjava birača koji podržavaju predlog kandidata za predsednika Republike, što je sadržano u obrazloženju Rešenja.\nSednici je predsedavao zamenik predsednice Komisije Dejan Đurđević.\n29. decembar 2007. godine\n17. sednica Republičke izborne komisije\nRepublička izborna komisija održala je Sedamnaestu sednicu 29. decembra 2007. godine, kojoj je predsedavala predsednica Komisije Sonja Brkić.\nKomisija je većinom glasova donela Rešenje o proglašenju Marijana Rističevića za kandidata za predsednika Republike, koga je predložila Koalicija Narodne seljačke stranke i Ujedinjene seljačke stranke. Komisija je takođe donela i Rešenje o ispunjenju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora, kao i Rešenje kojim se utvrđuje da Danilo Vuksanović, advokat iz Obrenovca, postaje član, a Zdravko Krstić, advokat iz Beograda, zamenik člana Republičke izborne komisije u proširenom sastavu, kao predstavnici Koalicije Narodna seljačka stanka-Ujedinjena seljačka stranka.\nU nastanku rada, Republička izborna komisija donela je Rešenje o proglašenju Velimira Ilića za kandidata za predsednika Republike, koga je predložila Nova Srbija. Komisija je donela Rešenje o ispunjenju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora, kao i Rešenje kojim se utvrđuje da Slavica Radosavljević, advokat iz Beograda, postaje član, a Jasmina Danilović-Stojković, sudija Trgovinskog suda iz Novog Sada, zamenik člana Republičke izborne komisije u proširenom sastavu, kao predstavnici Nove Srbije.\nDo kraja rada, članovi Republičke izborne komisije diskutovali su o ravnomernoj zastupljenosti predsedničkih kandidata u medijima i predložili da, za narednu sednicu, stručna služba pripremi Predlog dopisa kojim će se Republička izborna komisija obratiti predsedniku Narodne skupštine i predsedniku Vlade Republike Srbije i zatražiti informaciju o preduzetim aktivnostima iz njihove nadležnosti povodom formiranja Nadzornog odbora.\n28. decembar 2007. godine\n16. sednica Republičke izborne komisije\nNa sednici Republičke izborne komisije, koja je održana 28. decembra, proglašena je kandidatura Jugoslava Dobričanina za predsednika Republike, na predlog Reformističke stranke.\nIstovremeno je doneto i Rešenje o ispunjenju uslova za određivanje predstavnika predlagača kandidata za predsednika Republike u proširenom sastavu Republičke izborne komisije i biračkih odbora. U ime predlagača, Reformističke stranke, član RIK-a u proširenom sastavu postao je Todor Krstić, a njegov zamenik je Zora Dobričanin-Nikodinović.\n15. sednica Republičke izborne komisije\nNa sednici Republičke izborne komisije, koja je održana 28. decembra, proglašena je kandidatura Ištvana Pastora za predsednika Republike, na predlog Mađarske koalicije.\nIstovremeno je doneto i Rešenje o ispunjenju uslova za određivanje predstavnika predlagača kandidata za predsednika Republike u proširenom sastavu Republičke izborne komisije i biračkih odbora. U ime predlagača, Mađarske koalicije, član RIK-a u proširenom sastavu postao je Janoš Dobai, a njegov zamenik je Snežana Batinić.\nKomisija je jednoglasno usvojila Pravila za utvrđivanje rednog broja kandidata za predsednika Republike na listi kandidata.\nU nastavku rada, Komisija je većinom glasova usvojila odluke o premeštanju izbornog materijala sa izbora za predsednika Republike koji su održani 27. juna 2004. godine i sa izbora za narodne poslanike u Narodnu skupštinu Republike Srbije koji su održani 21. januara 2007. godine. Izborni materijal, premešta se iz sedišta Republičke izborne komisije Beograd, Kralja Milana broj 14 u magacinski prostor Fabrike kartona ''UMKA'' A. D. Umka, ulica 13. oktobra broj 1.\n27. decembar 2007. godine\n14. sednica Republičke izborne komisije\nNa sednici Republičke izborne komisije, koja je održana 27. decembra, proglašena je kandidatura Milanke Karić za predsednika Republike, na predlog Pokreta SNAGA SRBIJE - Bogoljub Karić.\nIstovremeno je doneto i Rešenje o ispunjenju uslova za određivanje predstavnika predlagača kandidata za predsednika Republike u proširenom sastavu Republičke izborne komisije i biračkih odbora. U ime predlagača, Pokreta SNAGA SRBIJE-Bogoljub Karić, član RIK-a u proširenom sastavu postala je Zlata Lončar Ćetković, a njen zamenik je Brankica Jović.\nNa ovoj sednici Republička izborna komisija donela je Odluku o načinu obaveštavanja birača o vremenu i mestu održavanja izbora. Na osnovu ove odluke, RIK će na izdvojene račune opštinske uprave izvršiti prenos sredstava potrebnih za uručivanje obaveštenja biračima u iznosu od 3,90 dinara po upisanom biraču u izvod iz biračkog spiska.\nVećinom glasova, Republička izborna komisija prihvatila je Predlog troškovnika Uprave za izvršenje zavodskih sankcija za sprovođenje izbora za predsednika Republike, na biračkim mestima u zavodima za izvršenje zavodskih sankcija\nDoneta su i rešenja o izmenama rešenja o obrazovanju radnih tela Republičke izborne komisije za obavljanje pojedinih izbornih radnji u postupku sprovođenja izbora za predsednika Republike, koji su raspisani za 20. januar 2008. godine i to u opštinama Gadžin Han i Kovin.\nRepublička izborna komisija je razmotrila zahtev Gradske uprave Grada Beograda da se Zavodu za informatiku i statistiku odobre sredstva za štampanje izvoda iz biračkog spiska i obaveštenja biračima o vremenu i mestu glasanja na izborima za predsednika Republike i odlučila da taj zahtev prihvati.\nKomisija je donela odluku o davanju saglasnosti opštinskoj upravi Gornjeg Milanovca za određivanje dva biračka mesta i to biračkog mesta broj 21 Dom Donji Branetići i biračkog mesta broj 66 Dom cerova, sa manje od 100 upisanih glasača.\n25. decembar 2007. godine\n13. sednica Republičke izborne komisije\nNa sednici koju je održala 25. decembra, Republička izborna komisija je proglasila Milutina Mrkonjića za kandidata za predsednika Republike, koga je predložila Siocijalistička partija Srbije.\nKomisija je utvrdila da je ovlašćeno lice Ivica Dačić u ime Socijalističke partije Srbije, kao predlagača kandidata za predsednika Republike, podnelo blagovremen i potpun predlog kandidata za predsednika Republike i svu propisanu dokumentaciju i donela Rešenje o proglašenju Milutina Mrkonjića za kandidata za predsednika Republike.\nKomisija je donela Rešenje o ispunjavanju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora i Rešenje kojim je utvrdila da je Dobrivoje Glavonić, diplomirani pravnik iz Beograda, postao član Republičke izborne komisije u proširenom sastavu, a Miljkan Karličić, diplomirani pravnik iz Beograda, zamenik člana, kao predstavnici Socijalističkie partije Srbije.\nU nastavku rada, Komisija je usvojila konkretna merila za određivanje stalnog sastava biračkih odbora, koja je po nalogu Republičke izborne komisije, izradio Republički zavod za statistiku.\nKomisija je donela i odluke o davanju saglasnosti opštinskim upravama za određivanje jednog broja biračkih mesta sa manje od 100 glasača u Mačvanskom, Nišavskom i Raškom okrugu.\n24. decembar 2007. godine\n12. sednica Republičke izborne komisije\nRepublička izborna komisija održala je Dvanaestu sednicu 24. decembra 2007. godine, kojoj je predsedavala predsednica Sonja Brkić.\nNa početku rada Komisija je jednoglasno donela Rešenje o obrazovanju radnih tela Republičke izborne komisije za obavljanje pojedinih izbornih radnji u postupku sprovođenja izbora za predsednika Republike, koji su raspisani za 20. januar 2008. godine.\nKomisija je odobrila i otvaranje biračkih mesta u naseljima u kojima ima manje od 100 glasača i to u Kolubarskom, Jablaničkom i Borskom okrugu biće otvoreno po jedno biračko mesto, u Moravičkom okrugu tri, a u Zlatiborskom okrugu šest biračkih mesta.\nU nastavku rada, RIK je doneo odluku o otvaranju biračkih mesta u okružnim zatvorima u Negotinu, Kruševcu, Prokuplju, Kraljevu, Čačku, Užicu i Novom Pazaru, sa manje od 100 glasača po biračkom mestu.\n21. decembar 2007. godine\n11. sednica Republičke izborne komisije\nRepublička izborna komisija održala je Jedanaestu sednicu 21. decembra 2007. godine, kojoj je predsedavao zamenik predsednice Komisije Dejan Đurđević.\nNa početku rada članovi RIK-a su dopunili dnevni red sednice tačkom pod nazivom Objašnjenje merila za imenovanje članova stalnog sastava biračkih odbora.\nKomisija je većinom glasova donela Rešenje o proglašenju kandidature Borisa Tadića za predsednika Republike.\nU nastavku rada, Komisija je donela i Rešenje o ispunjenju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora, kao i Rešenje kojim se utvrđuje da, kao predstavnici Demokratske stranke, Aleksandar Todorović i Vladimir Cvijan postaju član, odnosno zamenik člana Republičke izborne komisije u proširenom sastavu.\nKomisija je usvojila Odluku o priznavanju materijalnih i drugih troškova Republičkom zavodu za statistiku i Odluku o naknadi materijalnih i drugih troškova Ministarstva spoljnih poslova Republike Srbije. RIK je takođe usvojio objašnjenje merila za imenovanje članova stalnog sastava biračkih odbora, a nakon iscrpne rasprave više odluka o davanju saglasnosti opštinskim upravama za predlaganje određivanja biračkih mesta sa manje od 100 birača, sa izuzetkom Opštine Sjenica, o čemu će se raspravljati i odlučivati na sledećoj sednici RIK-a.\n20. decembar 2007. godine\n10. sednica Republičke izborne komisije\nNa Desetoj sednici održanoj 20. decembra, Republička izborna komisija jednoglasno je donela tri odluke o pokretanju postupaka javnih nabavki male vrednosti za nabavku glasačkih kutija, kartonskih paravana i vreća za transport, potrebnih za sprovođenje izbora za predsednika Republike Srbije, koji su raspisani za 20. januar 2008. godine.\nKomisija je započela razmatranje Predloga troškovnika Republičkog zavoda za statistiku za sprovođenje izbora za predsednika Republike Srbije, koji su raspisani za 20. januar 2008. godine i Predloga troškovnika Ministarstva spoljnih poslova za sprovođenje izbora za predsednika Republike Srbije, koji su raspisani za 20. januar 2008. godine, na biračkim mestima u inostranstvu. Usvojen je predlog da se odluka o predloženim troškovnicima donese na narednoj sednici Komisije.\nRepublička izborna komisija je na ovoj sednici donela Odluku kojom se odobrava posmatračima Centra za slobodne izbore i demokratiju (CeSID) da prate rad Republičke izborne komisije u postupku sprovođenja izbora za predsednika Republike Srbije, koji su raspisani za 20. januar 2008. godine.\nSednici Komisije predsedavala je Sonja Brkić.\n18. decembar 2007. godine\n9. sednica Republičke izborne komisije\nNa Devetoj sednici, održanoj 18. decembra, Republička izborna komisija donela je Rešenje kojim se Čedomir Jovanović proglašava za kandidata za predsednika Republike. Predlog je podnela Liberalno demokratska partija 18. decembra, a podržan je sa 10 619 izjava birača. Komisija je donela i Rešenje o ispunjenju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora. Za predstavnika Liberalno demokratske partije u Republičkoj izbornoj komisiji određena je Milka Marinković, a za njenog zamenika Novak Filipović.\nNa ovoj sednici, Komisija je donela rešenje o određivanju predstavnika Srpske radikalne stranke u prošireni sastav Republičke izborne komisije. Utvrđeno je da Nemanja Šarović postaje član Republičke izborne komisije u proširenom sastavu, a Nikola Dobrijević njegov zamenik.\nRepublička izborna komisija usvojila je na sednici numerički prikaz objašnjenja merila za imenovanje članova radnih tela, a na osnovu proračuna Republičkog zavoda za statistiku.\n8. sednica Republičke izborne komisije\nNa sednici koja je održana 18. decembra, Republička izborna komisija donela je Rešenje kojim se Tomislav Nikolić proglašava za kandidata za predsednika Republike. Ovaj predlog podnela je Srpska radikalna stranka 17. decembra, a podržan je sa 13 083 izjave birača. Komisija je donela i Rešenje o ispunjenju uslova za određivanje predstavnika predlagača kandidata za predsednika Republike u prošireni sastav Republičke izborne komisije i biračkih odbora.\nNa ovoj sednici Republička izborna komisija donela je Uputstvo za štampanje glasačkih listića.\nRepublička izborna komisija razmotrila je Izveštaj Komisije za sprovođenje postupka javnih nabavki i donela Odluku o dodeli ugovora o javnoj nabavci UV lampi i sprejova za obeležavanje prsta birača JN broj 1/07.\nSednici Komisije predsedavala je predsednica Sonja Brkić.\n16. decembar 2007. godine\n7. sednica Republičke izborne komisije\nRepublička izborna komisija održala je Sedmu sednicu 16. decembra 2007. godine.\nSednici je predsedavala predsednica Komisije Sonja Brkić.\nKomisija je jednoglasno usvojila Odluku o određivanju boje glasačkog listića i drugog izbornog materijala za glasanje na izborima za predsednika Republike Srbije koji su raspisani za 20. januar 2008. godine. Odlučeno je da glasački listić bude bele boje (obrazac IPR-5) a kontrolni list za proveru ispravnosti glasačke kutije da bude tamne kajsija boje (obrazac IPR-6).\nKomisija je nakon obavljene rasprave usvojila odluke o naknadama za rad u organima za sprovođenje izbora za predsednika Republike raspisanih za 20. januar 2008. godine; o naknadama materijalnih i drugih troškova za određeno biračko mesto; o naknadama materijalnih i drugih troškova za određeno biračko mesto u inostranstvu; o naknadama za rad u biračkim odborima na biračkim mestima u inostranstvu i Odluku o načinu ostvarivanja prava na putne troškove, troškove smeštaja i dnevnice članova biračkih odbora u inostranstvu.\nKomisija je u nastavku rada usvojila i tekst dopisa opštinskim upravama u vezi sa određivanjem biračkih mesta.\n15. decembar 2007. godine\n6. sednica Republičke izborne komisije\nRepublička izborna komisija je, na Šestoj sednici koja je održana 15. decembra 2007. godine, razmotrila i donela više pravila i odluka potrebnih za sprovođenje izbora za predsednika Republike Srbije.\nKomisija je nakon obavljene rasprave po svim tačkama dnevnog reda donela objašnjenje merila za formiranje radnih tela, Uputstvo za sprovođenje izbora za predsednika Republike Srbije na teritoriji Crne Gore i Pravila o radu biračkih odbora.\nNa ovoj sednici, Komisija je utvrdila i tekst javnog oglasa o obaveštavanju birača u inostranstvu i birača u Crnoj Gori o raspisivanju izbora za predsednika Republike Srbije, kao i Odluku o određivanju štamparije za štampanje glasačkih listića i drugog izbornog materijala za sprovođenje izbora za predsednika Republike Srbije koji su raspisani za 20. januar 2008. godine.\nČlanovi Komisije su se složili da Radna grupa RIK-a do naredne sednice sačini Predlog odluke o naknadama za rad u organima za sprovođenje izbora i dopis opštinskim upravama u vezi sa određivanjem biračkih mesta.\n14. decembar 2007. godine\n5. sednica Republičke izborne komisije\nRepublička izborna komisija je, na sednici održanoj 14. decembra, kojoj je predsedavala predsednica Sonja Brkić, pokrenula inicijativu za izbor Nadzornog odbora. Imajući u vidu činjenicu da već izvesno vreme ne postoji Nadzorni odbor, čija je uloga u izbornom postupku vrlo značajna, Komisija je donela odluku da se obrati Vladi Republike Srbije i predsedniku Narodne skupštine da preduzmu aktivnosti iz svoje nadležnosti za formiranje Nadzornog odbora.\nKomisija je, u nastavku rada, donela odluku da se obrati predsednici Vrhovnog suda Srbije Vidi Petrović-Škero sa predlogom da se u okviru svojih zakonskih ovlašćenja zauzme kod predsednika svih opštinskih sudova u Republici, kako bi se omogućio najširi pristup sudovima radi overe potpisa birača o podržavanju kandidature na izborima za predsednika Republike Srbije, kao i da se sudovi striktno pridržavaju Pravilnika o naknadi za overu potpisa birača koji podrži izbornu listu na izbor narodnih poslanika.\nRepublička izborna komisija je razmotrikla Informaciju o nedostajućem izbornom materijalu, koju je pripremila služba i donela Odluku o pokretanju postupka javne nabavke UV lampi i sprejeva za obeležavanje prsta birača i Rešenje o obrazovanju Komisije za sprovođenje postupaka javnih nabavki.\n13. decembar 2007. godine\n4. sednica Republičke izborne komisije\nRepublička izborna komisija je, na Četvrtoj sednici koja je održana 13. decembra 2007. godine, razmotrila i donela Uputstvo za sprovođenje Zakona o izboru predsednika Republike.\nSednici je predsedavala predsednica Komisije Sonja Brkić\nKomisija je jednoglasno donela i Odluku o obrascima za podnošenje predloga kandidata za predsednika Republike, kao i obrasce za sprovođenje izbornih radnji u postupku izbora za predsednika Republike.\nNa ovoj sednici, Komisija je utvrdila Rokovnik za vršenje izbornih radnji u postupku sprovođenja izbora za predsednika Republike\n12. decembar 2007. godine\n3. sednica Republičke izborne komisije\nRepublička izborna komisija održala je 12. decembra 2007. godine Treću sednicu kojoj je predsedavala predsednica Komisije Sonja Brkić.\nNa ovoj, prvoj sednici Komisije po raspisivanju izbora za predsednika Republike Srbije za 20. januar 2008. godine, obavljen je dogovor o predstojećem radu Republičke izborne komisije, pri čemu se posebno imalo u vidu da su rokovi za obavljanje izbornih radnji izuzetno kratki.\nDogovoreno je da se za narednu sednicu pripremi predlog uputstva za sprovođenje Zakona o izboru predsednika Republike, sa pratećim obrascima.\n6. decembar 2007. godine\n2. sednica Republičke izborne komisije\nRepublička izborna komisija održala je 06. decembra 2007. godine Drugu sednicu kojoj je predsedavala predsednica Komisije Sonja Brkić.\nKomisija je jednoglasno usvojila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nU postupku izbora, Republička izborna komisija je utvrdila da je Narodna skupština Republike Srbije, na Petoj sednici Drugog redovnog zasedanja Narodne skupštine Republike Srbije u 2007. godini, održanoj 05. decembra 2007. godine, konstatovala da je sa Izborne liste G 17 PLUS - Mlađan Dinkić, prestao mandat narodnom poslaniku Ivanu Živadinoviću.\nPošto mandat za ovo upražnjeno poslaničko mesto pripada G 17 PLUS sa čije Izborne liste je izabran narodni poslanik kome je prestao mandat, stranka G 17 PLUS sa svoje Izborne liste predložila da se mandat narodnog poslanika dodeli kandidatu Momčilu Spasiću.\nPolazeći od toga, Komisija je na ovoj sednici dodelila mandat narodnom poslaniku Momčilu Spasiću.\n14. novembar 2007. godine\n1. sednica Republičke izborne komisije\nRepublička izborna komisija održala je 14. novembra 2007. godine prvu sednicu u novom sastavu kojoj je predsedavala predsednica Komisije Sonja Brkić.\nU Izveštaju se navodi da je Komisija 14. novembra obavila izbor novog narodnog poslanika i da je u postupku izbora utvrdila da je Narodna skupština na Trećoj sednici Drugog redovnog zasedanja Narodne skupštine u 2007. godini, održanoj 14. novembra 2007. godine, konstatovala da je sa Izborne liste Demokratska stranka - Boris Tadić, prestao mandat narodnom poslaniku Slobodanu Gavriloviću.\nPošto mandat za ovo upražnjeno radno mesto pripada Demokratskoj stranci sa čije izborne liste je izabran narodni poslanik kome je prestao mandat, Demokratska stranka je predložila da se mandat narodnog poslanika dodeli kandidatu Nenadu Milenkoviću.\nPolazeći od toga, Komisija je na ovoj sednici dodelila mandat narodnom poslaniku Nenadu Milenkoviću.\n25. oktobar 2007. godine\n156. sednica Republičke izborne komisije\nNa Sto pedeset šestoj sednici, održanoj 25. oktobra, Republička izborna komisija je utvrdila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nNarodna skupština je 25. oktobra, na Prvoj sednici Drugog redovnog zasedanja u 2007. godini, konstatovala da je narodnom poslaniku Miki Vlaoviću, sa Izborne liste "Demokratska stranka Srbije-Nova Srbija-dr Vojislav Koštunica", prestao mandat danom smrti. Na predlog Demokratske stranke Srbije i Nove Srbije, kojoj pripada mandat za ovo poslaničko mesto, mandat je dodeljen Dejanu Stojiljkoviću.\n155. sednica Republičke izborne komisije\nNa Sto pedeset petoj sednici, održanoj 10. oktobra, Republička izborna komisija je utvrdila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nNarodna skupština je 10. oktobra, na Prvoj sednici Drugog redovnog zasedanja Narodne skupštine u 2007. godini, konstatovala da je narodnom poslaniku mr Nenadu Bogdanoviću prestao mandat danom smrti. Na predlog Demokratske stranke, kojoj pripada mandat za ovo poslaničko mesto, mandat je dodeljen dr Vesni Parezanović.\n18. jul 2007. godine\n153. sednica Republičke izborne komisije\nNa Sto pedeset trećoj sednici, održanoj 18. jula, Republička izborna komisija je utvrdila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nNarodna skupština je 16. jula, na sednici Šestog vanrednog zasedanja, konstatovala da je danom podnošenja ostavke prestao mandat narodnom poslaniku Andrei Galgo - Ferenci. Na predlog Saveza vojvođanskih Mađara, kome pripada mandat za ovo poslaničko mesto, mandat je dodeljen Elviri Kovač.\nStrana 32 1


Pozdravljamo donošenje Strategije EU za Zapadni Balkan | Stranka Demokratske Akcije\nPozdravljamo donošenje Strategije EU za Zapadni Balkan\nSDA pozdravlja donošenje nove Strategije Evropske komisije koja predstavlja vrlo jasnu globalnu poruku da je zapadni Balkan evropski prostor, čija je budućnost u Evropskoj uniji.\nNova strategija ostavlja mogućnost da učestvujemo u otvorenoj trci, u kojoj možemo sustići i prestići države koje su trenutno ispred nas na putu članstva u EU.\nOd posebne važnosti je pažnja koja će biti posvećena uvezivanju Evropske unije i zapadnog Balkana u oblasti sigurnosti, kako bismo zajednički kreirali odgovore na vanjske sigurnosne izazove i prijetnje s kojima se zajednički suočavamo.\nU Strategiji je istaknuto da buduće članice ne mogu blokirati pristupanje drugih zemalja kandidatkinja, kao i da će sve zemlje prije ulaska u EU morati riješiti bilateralne sporove, uz obavezu poštivanja međunarodnog prava i obavezno pristajanje na arbitražu u slučaju da međusobno ne riješe sporove.\nSDA poziva sve političke lidere u Bosni i Hercegovini da period koji je pred nama iskoriste za ispunjavanje uvjeta i provođenje reformi koje će transformisati našu državu, društvo i ekonomiju, usklađujući ih sa evropskim standardima i vrijednostima.


U Sjenici otežan saobraćaj, putevi prohodni - Društvo - Dnevni list Danas\nPočetna » Društvo » U Sjenici otežan saobraćaj, putevi prohodni\nSneg koji na području Sjenice neprestano pada od sinoć stvara probleme u saobraćaju ka selima, ali su putevi prohodni, izjavio je za radio Sto plus Rasim Jahić iz službe za zimsko održavanje puteva u Sjenici.\n0Piše: Beta 03. januara 2019. 13.34\nOn je kazao da se situacija na Pešterskoj visoravni, u zavisnosti od vremenskih uslova, često menja i da pojedini putni pravci tokom dana mogu biti neprohodni.\n„Kada sneg pada mi nemamo uslova da ga čistimo jer je u takvoj situaciji učinak zanemarljiv. Na terenu su četiri naše mašine, na putevima ka selima ima snega ali su oni za sada prohodni“, kazao je Jahić.\nOdvijanje saobraćaja u gradu je otežano, a visina snežnog pokrivača u Sjenici iznosi 20 centimetara.\nsaobracaj, sjenica, snegSjenica


Puma Muška trenerka No 1 Logo | ePonuda.com\nPuma Muška trenerka No 1 Logo cene\ncena 5.508,00 din\nEPonuda nije internet prodavnica već Vam omogućava da brzo i lako nađete Puma Muška trenerka No 1 Logo po najjeftinijoj ceni. Naš cilj je da kupci budu što bolje informisani o ponudi Puma Muška trenerka No 1 Logo na tržištu Srbije. Vrlo lako nalazite željeni proizvod za kategoriju Muški donji delovi trenerki cene, ne morate da lutate od sajta do sajta za Puma Muški donji delovi trenerki, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Puma Muška trenerka No 1 Logo sa PRODAVCEM. EPonuda ne može da garantuje potpunu tačnost specifikacije i slika za Puma Muška trenerka No 1 Logo. Pre kupovine, podatke za Puma Muška trenerka No 1 Logo proverite na sajtu PROIZVOĐAČA.


TESTIRANJE APLIKACIJE OPERATIVNIH IZVEŠTAJA I OBUKA INSTRUKTORA ZA REGIONALNE POLICIJSKE DIREKCIJE U VALJEVU I LESKOVCU\nU skladu sa projektom implementacije POM-a čiji je cilj jačanje kapaciteta MUP-a Srbije da primeni koncept POM-a, neophodna je sposobnost efikasnijeg rada na analizi.\nRad analitičara je od vitalnog značaja za proces POM-a, a svi napori i sredstva za poboljšanje sposobnosti analitičara da bolje isporučuju obaveštajne proizvode biće važni za implementaciju POM koncepta. Brzo i jednostavno prikupljanje podataka je bitan deo koji omogućava analitičaru da razvije obaveštajni proizvod.\nAplikacija za operativne izveštaje (Application Operational Reports AOR) je aplikacija koju je razvio MUP Srbije. Ova aplikacija ima za cilj da svim policijskim službenicima MUP-a Srbije omogući unošenje prikupljenih informacija u digitalnom obliku i zameni dosadašnju praksu popunjavanja izveštaja u pisanoj papirnoj formi. Za taj posao mogu da koriste bilo koji računar koji je deo MUP mreže na teritoriji Srbije. Stručnjaci MUP-a Srbije su razvili ovu aplikaciju i završili kurs koji im omogućava da drže obuke. Potrebno je da MUP Srbije obavi obuku osoblja koji će biti zadužen za obučavanje policijskih službenika u svojim organizacionim jedinicama kako bi mogli da koriste aplikaciju.\nTri srpska instruktora su održali jednodnevni osnovni kurs za šest policijskih službenika u zgradi MUP-a SIV 2 na Novom Beogradu 3. februara 2017.\nOni su zaposleni u dve regije Leskovac i Valjevo koje su izabrane kao pilot regije za testiranje i implementaciju POM modela rada. Kurs pruža osnovno razumevanje korišćenja opcija softvera AOR, kako bi mogli efikasnije i kvalitetnije prikupljati podatke, a onda analitičari mogu pružiti bolje obaveštajne proizvode za nadređene u skladu sa srpskim Policijsko- obaveštajnim modelom.\nSvi instruktori su uspešno održali kurs, a učesnici su stekli dozvolu da stečeno znanje primene u svakodnevnom radu i kao treneri za AOR nakon završenog kursa. Takođe očekuje se da će navedeni treneri u narednom periodu obučiti policijske službenike u svojim regijama koji će započeti sa probnim periodom softvera u pilot regijama.


EMOCIJE u Nikincima - primenljivo i preko potrebno27.02.2017.\nU nedelju, 26. februara, u Osnovnoj školi "Branko Radičević" u Nikincima, tim Udruženja za podršku vaspitanju i obrazovanju "ODSTAR" iz Šapca realizovao je obuku sa programom "Unapređivanje emocionalnog zdravlja u školi - moć emocionalne inteligencije".\nPored zaposlenih iz škole - domaćina, među učesnicima bilo je nastavnika iz osnovnih škola u Klenku, Hrtkovcima i Rumi, koji ni na koji način nisu poremetili homogenost učesničkog sastava.\nBez dileme može se zaključiti da je ostvarena još jedna uspešna realizacija ove obuke, koja sve više dobija na značaju.\nOd skoro četrdeset pisanih poruka koje su učesnici ostavili na evaluacionim instrumentima, izdvajamo onu koja ističe u prvi plan konkretno i dosta često očekivanje kada je reč o angažovanju autorsko - realizatorskog tima u narednim akreditacionim periodima:\n"Čini mi se da smo tek načeli veoma značajnu oblast komunikacije. Volela bih da uskoro prisustvujem sličnom seminaru koji bi bio nastavak ovoga. Veoma sadržajan i dobar seminar".\nAutorski tim će, kao i do sada, pokušati da odgovori na sve argumentovane predloge koje proizilaze iz stvarnih potreba istinski zainteresovanih učesnika.\nNeposredna podrška učesnika ovim aktivnostima autorima biće primeri dobre prakse iz njihovih školskih sredina u periodu koji je pred nama.\nA novi konkurs Ministarstva prosvete može se očekivati u ovoj školskoj godini.\nNeka je sa srećom i učesnicima i autorima.


Lajčak: Dijalog Beograda i Prištine ključan za obe strane, status kvo nije održiv - European Western Balkans\nBEOGRAD – Specijalni predstavnik Evropske unije za dijalog Beograda i Prištine Miroslav Lajčak izjavio je tokom svoje posete Beogradu da je za 10 godina dijaloga Beograda i Prištine postignut niz dogovora i da je značajan broj njih je sproveden na dobrobit ljudi koji žive na ovom prostoru, prenosi FoNet.\n“Mi imamo mehanizam monitoringa, informišemo članice EU o napretku i jedne i druge strane, a govorimo da sveobuhvatni dogovor o normalizaciji odnosa treba da završi sva pitanja, uključujući i primenu svih sporazuma iz prošlosti”, rekao je Lajčak na konferenciji za novinare sa predsednikom Srbije Aleksandrom Vučićem održanoj 3. marta.\nVučić je istakao da bi dijalog sa Prištinom mogao da se nastavi u aprilu ili u maju, u zavisnosti od toga kada će na Kosovu biti formirana nova izvršna vlast i ponovio da je pozicija Srbije teška, kao i da će se zemlja suočavati sa različitim pritiscima, ali da ima svoje nacionalne i državne interese koje će štititi.\n“Srbija je posvećena dijalogu sa Prištinom i spremna je da ga nastavi u svakom trenutku kad dobije poziv iz Brisela. Srbija podržava aktivnosti i nemere Lajčaka da dođe do rešenja koje bi bilo dobro za obe strane, ali bez nametanja”, rekao je on.\nVučić je ukazao da je obaveza Srbije da bude odgovorna, ozbiljna i posvećena tom pitanju, jer u protivnom neće biti napretka u dijalogu i u evrointegracijama.\n“Srbija ne postavlja nikakve rokove, jer je bolji dogovor kojim su zadovoljne obe strane, a ne ako se ishitrenim rešenjima dođe do toga,” naveo je Vučić.\nLajčak je rekao da ne može da naglasi koliko je dijalog ključan za obe strane kako bi napredovale na evropskom putu i istakao da status kvo nije održiv.\n“Države članice EU očekuju da se dijalog o sveobuhvatnoj normalizaciji odnosa i o svim otvorenim pitanjima nastavi konstruktivno i u dobroj veri. Nemamo interes da održavamo status kvo, već želimo da proces završimo onoliko brzo koliko su obe strane spremne”, rekao je Lajčak.\nOn je dodao i da članice EU smatraju da se moraju primeniti svi sporazumi koji su postignuti u proteklih deset godina, kao i da u ovom procesu postoji odlična saradnja sa SAD, a pandemija je jedini razlog zašto ovde nije i njihov predstavnik Metju Palmer.\nVučić je poručio da Srbija podržava napore i namere Lajčaka da se politikom kompromisa dođe do rešenja, koje bi značilo nezadovoljstvo, ili delimično zadovoljstvo, za obe strane, ali bez ultimatuma i nametnutih rešenja.\nLajčak se danas takođe sastao sa premijerkom Anom Brnabić sa kojom je razgovarao o dijalogu.\n“Jutros sam razgovarao sa premijerkom Brnabić o sprovođenju prethodnih obaveza preuzetih u dijalogu Beograda i Prištine i kako podržati Srbiju u napredovanju na putu pristupanja EU”, napisao je Lajčak na svom Tviter nalogu.\nPremijerka Brnabić je zahvalila Lajčaku na “dobrom i otvorenom sastanku”.\n“Drago mi je što ćemo nastaviti saradnju u okviru dijaloga Beograda i Prištine i evropske perspektive Srbije”, napisala je Brnabić na svom Tviter nalogu.\nLajčak se susreo i sa ministarkom za evropske integracije Jadrankom Joksimović.\nLajčak je u Beograd doputovao posle trodnevne posete Prištini, nakon čega će boraviti u Crnoj Gori 4. i 5. marta.\nPročitajte više: Lajčak: Nema prepreka za sporazum između Srbije i Kosova tokom mandata Kurtija i Osmani\nAleksandar VučićDijalog Beograda i PrištineEUKosovoMiroslav Lajčak\nEWB 20. 07. 2018. 20. 07. 2018.\nDarmanović: Podgorica podržava dijalog Beograda i Prištine\nEWB 21. 03. 2019.


RONJENJE ZNAČAJNO ZA NAUKU\nRonjenje kao naučna metoda neophodno je u izučavanju morskih ekosistema, istaknuto je na III evropskom kongresu naučnog ronjenja održanom nedavno u mjestu Funšal (Funchal) Madeira (Portugalija), a kojem je prisustvovala i dr Vesna Mačić sa Instituta za biologiju mora Kotor (IBMK).\nNaglašeni su takođe i dugoročni i ozbiljni pristupi u obuci naučnih ronilaca, kao i važnost uključivanja šire javnosti, posebno ronilaca amatera, u akcijama sakupljanja podataka.\nInstitut za biologiju mora (IBMK) Univerzitet Crne Gore je predstavio rad o praćenju rasta palastura (Pinna nobilis) zaštićene vrste školjki koja se u poslednjih pet - šest godina pojavila u izuzetno velikom broju i to posebno na malim dubinama.\nDio ovih rezultata je dobijen u okviru projekta PinaSPOT koji IBMK sprovodi u saradnji sa srodnim institutima u Francuskoj i Španiji.\n“Uz organizatora, Marinsku biološku stanicu Funšal, iz uprave grada uz riječi dobrodošlice istaknuto je da iako je Madeira udaljena od Maroka oko 400 km, a od kopna Evrope oko 1000 km i nekada se čini da je daleko od svega, s obzirom da se nalazi okružena Antlantikom za kongres o naučnom ronjenju bi se moglo reći da je to mjesto usred mora, upravo usred svega”, navodi dr Vesna Mačić, učesnica kongresa i predstavnica Instituta za biologiju mora, Univerziteta Crne Gore.\nPrijavljenih više od 60 radova to i potvrđuju, a većina naučnih radova bilo je iz Evrope (Portugalija, Španija, Francuska, Italija, Malta, Hrvatska, Crna Gora, Grčka, Njemačka, Finska, Belgija, Velika Britanija i Finska) ali i iz drugih zemalja širom svijeta (USA, Nova Gvineja, Nova Kaledonija, Maldivi, Irak).\nSvi radovi su podijeljeni u 3 velike grupe, a to su arheologija, metode u naučnom ronjenju i ekologija i naučno ronjenje.\nPrvog dana kongresa prikazane su nove tehnike istraživanja kao i nova tehnološka rješenja za što efikasniji rad pod vodom i sakupljanje podataka (npr. stvaranje 3D snimaka i vodootporni tablet. (Izvor IBM Kotor)